ai4bharat/Pralekha huggingface dataset:
ਹਾਊਸਿੰਗ ਅਤੇ ਸ਼ਹਿਰੀ ਮਾਮਲੇ ਮੰਤਰਾਲਾ
ਵਾਰਾਣਸੀ ਸਮਾਰਟ ਸਿਟੀ ਨੇ ਕੋਵਿਡ-19 ਦੇ ਪਸਾਰ ਨੂੰ ਕੰਟਰੋਲ ਕਰਨ ਲਈ ਸੰਵੇਦਨਸ਼ੀਲ ਇਲਾਕਿਆਂ ਨੂੰ ਸੈਨੇਟਾਈਜ਼ ਕਰਨ ਲਈ ਡਰੋਨਾਂ ਦੀ ਵਰਤੋਂ ਕੀਤੀ
ਵਾਰਣਸੀ ਸਮਾਰਟ ਸਿਟੀ ਨੇ ਸਮਾਰਟ ਸਿਟੀਜ਼ ਮਿਸ਼ਨ ਤਹਿਤ ਵਾਰਾਣਸੀ ਸਿਟੀ ਦੇ ਚੋਣਵੇਂ ਖੇਤਰਾਂ ਵਿੱਚ ਸੈਨੇਟਾਈਜ਼ਰ ਦੇ ਛਿੜਕਾਅ ਲਈ ਚੇਨਈ ਸਥਿਤ ਕੰਪਨੀ ‘ਗਰੁੜਾ ਏਅਰੋਸਪੇਸ ਪ੍ਰਾਈਵੇਟ ਲਿਮਿਟਿਡ’ ਨਾਲ ਸੰਪਰਕ ਕੀਤਾ ਹੈ। ਲੌਕਡਾਊਨ ਦੌਰਾਨ ਆਵਾਜਾਈ ਦੇ ਸੀਮਤ ਵਿਕਲਪਾਂ ਦੇ ਮੱਦੇਨਜ਼ਰ ਇਨ੍ਹਾਂ ਡਰੋਨਾਂ ਨੂੰ ਸ਼ਹਿਰੀ ਹਵਾਬਾਜ਼ੀ ਮੰਤਰਾਲੇ ਤੋਂ ਵਿਸ਼ੇਸ਼ ਪ੍ਰਵਾਨਗੀ ਲੈ ਕੇ ਏਅਰ ਇੰਡੀਆ ਕਾਰਗੋ ਉਡਾਨਾਂ ਜ਼ਰੀਏ ਚੇਨਈ ਤੋਂ ਏਅਰਲਿਫਟ ਕੀਤਾ ਗਿਆ ਸੀ। ਦੋ ਡਰੋਨਾਂ ਨਾਲ ਕੁੱਲ ਸੱਤ ਮੈਂਬਰੀ ਟੀਮ ਨੂੰ ਸੰਚਾਲਨ ਯੋਗ ਬਣਾਇਆ ਗਿਆ ਅਤੇ 17 ਅਪ੍ਰੈਲ 2020 ਨੂੰ ਟਰਾਇਲ ਰਨ ਪੂਰੀ ਕੀਤੀ ਗਈ।
ਜ਼ਿਲ੍ਹਾ ਪ੍ਰਸ਼ਾਸਨ/ਮੁੱਖ ਮੈਡੀਕਲ ਅਧਿਕਾਰੀ ਦੁਆਰਾ ਚਿੰਨ੍ਹਹਿਤ ਕੀਤੇ ਗਏ ਹੌਟਸਪੌਟ ਅਤੇ ਕੰਟੇਨਮੈਂਟ ਜ਼ੋਨਾਂ ਲਈ ਡਰੋਨ ਜ਼ਰੀਏ ਸੈਨੇਟਾਈਜ਼ਰ ਦੇ ਛਿੜਕਾਅ ਨੂੰ ਤਰਜੀਹ ਦਿੱਤੀ ਜਾਂਦੀ ਹੈ। ਇਸ ਦੇ ਬਾਅਦ ਆਈਸੋਲੇਸ਼ਨ ਖੇਤਰਾਂ, ਕੁਆਰੰਟੀਨ ਖੇਤਰਾਂ, ਸ਼ੈਲਟਰ ਹੋਮਜ਼ ਅਤੇ ਹੋਰ ਸਥਾਨਾਂ ’ਤੇ ਜਿੱਥੇ ਮੈਨੂਅਲ ਛਿੜਕਾਅ ਮੁਸ਼ਕਿਲ ਹੈ, ਉੱਥੇ ਕੀਤਾ ਗਿਆ। ਜਿਨ੍ਹਾਂ ਖੇਤਰਾਂ ਵਿੱਚ ਡਰੋਨ ਤੈਨਾਤ ਕੀਤੇ ਜਾਣੇ ਹਨ, ਉਨ੍ਹਾਂ ਦਾ ਫੈਸਲਾ ਵਾਰਾਣਸੀ ਨਗਰ ਨਿਗਮ ਦੇ ਅਧਿਕਾਰੀਆਂ ਦੀ ਟੀਮ ਦੁਆਰਾ ਕੀਤਾ ਜਾਂਦਾ ਹੈ।
ਡਰੋਨ ਟੀਮ ਪਹਿਲਾਂ ਦਿਨ ਵਿੱਚ ਸੈਨੇਟਾਈਜ਼ ਕਰਨ ਲਈ ਯੋਜਨਾ ਬਣਾਏ ਗਏ ਖੇਤਰਾਂ ਦਾ ਦੌਰਾ ਕਰਦੀ ਹੈ ਅਤੇ ਇਲਾਕੇ, ਇਮਾਰਤਾਂ ਅਤੇ ਆਲੇ ਦੁਆਲੇ ਦਾ ਕੁਇਕ ਵਿਜ਼ੂਅਲ ਸਰਵੇਖਣ ਕਰਦੀ ਹੈ ਅਤੇ ਉਡਾਨ ਦੁਆਰਾ ਕਵਰ ਕੀਤੇ ਜਾ ਰਹੇ ਰਸਤੇ ’ਤੇ ਪਿੱਛੇ ਡਰੋਨ ਆਉਂਦਾ ਹੈ। ਡਰੋਨ ਨੂੰ ਫਿਰ 1 ਫੀਸਦੀ ਸੋਡੀਅਮ ਹਾਈਪੋਕਲੋਰਾਈਟ  ਵਾਲੇ ਰਸਾਇਣਿਕ ਘੋਲ ਨਾਲ ਭਰ ਦਿੱਤਾ ਜਾਂਦਾ ਹੈ, ਫਿਰ ਡਰੋਨ ਨੂੰ ਕੈਲੀਬਰੇਟ ਕੀਤਾ ਜਾਂਦਾ ਹੈ ਅਤੇ ਉਸ ਨੂੰ ਉਡਾਨ ਲਈ ਤਿਆਰ ਕੀਤਾ ਜਾਂਦਾ ਹੈ। ਫਿਰ ਤਜ਼ਰਬੇਕਾਰ ਡਰੋਨ ਪਾਇਲਟਾਂ ਦੁਆਰਾ ਯੋਜਨਾਬੱਧ ਹਵਾਈ ਮਾਰਗ ਵਿੱਚ ਇੱਕ ਰਿਮੋਟ ਨਿਯੰਤਰਣ ਉਪਕਰਣ ਦੀ ਵਰਤੋਂ ਕਰਕੇ ਡਰੋਨ ਉਡਾਏ ਜਾਂਦੇ ਹਨ, ਇਸ ਦੇ ਨਾਲ ਹੀ ਚਾਰ ਨੋਜਲਜ਼ ਜ਼ਰੀਏ ਸੈਨੇਟਾਈਜ਼ਰ ਦਾ ਛਿੜਕਾਅ ਕਰਦੇ ਹਨ। ਹਰ ਉਡਾਨ ਤੋਂ ਬਾਅਦ  ਡਰੋਨਾਂ ਨੂੰ ਕੈਮੀਕਲ ਨਾਲ ਮੁੜ ਭਰਨ ਅਤੇ ਬੈਟਰੀ ਪੈਕ ਨੂੰ ਬਦਲਣ ਲਈ ਵਾਪਸ ਬੁਲਾਇਆ ਜਾਂਦਾ ਹੈ। ਫਿਰ ਡਰੋਨ ਉਡਾਨ/ਸਪਰੇਅ ਮੁੜ ਤੋਂ ਸ਼ੁਰੂ ਕਰਨ ਲਈ ਅਗਲੀ ਥਾਂ ’ਤੇ ਚਲੇ ਜਾਂਦੇ ਹਨ।
ਡਰੋਨ ਦੇ ਉਡਾਨ ਮਾਰਗ ਅਤੇ ਕਵਰ ਕੀਤੇ ਗਏ ਖੇਤਰ ਨੂੰ ਨਿਯੰਤਰਿਤ ਕੀਤਾ ਜਾਂਦਾ ਹੈ ਅਤੇ ਹੱਥਾਂ ਨਾਲ ਚੱਲਣ ਵਾਲੇ ਉਪਕਰਣ ’ਤੇ ਜੀਆਈਐੱਸ ਨਕਸ਼ੇ ਨਾਲ ਰਿਕਾਰਡ ਕੀਤਾ ਜਾਂਦਾ ਹੈ ਜਿਸ ਨੂੰ ਪਲੱਗ ਜ਼ਰੀਏ ਰਿਮੋਟ ਕੰਟਰੋਲਰ ਨਾਲ ਕੰਟਰੋਲ ਕੀਤਾ ਜਾਂਦਾ ਹੈ।
ਡਰੋਨ ਸੰਚਾਲਨ ਲਈ ਉਪਯੋਗ ਕੀਤੇ ਜਾਣ ਵਾਲੇ ਵਾਹਨਾਂ ਨੂੰ ਜੀਪੀਐੱਸ ਅਤੇ ਜੀਐੱਸਐੱਮ ਅਧਾਰਿਤ ਵਾਇਰਲੈੱਸ ਕੈਮਰਿਆਂ ਨਾਲ ਸੁਸੱਜਿਤ ਕੀਤਾ ਜਾਂਦਾ ਹੈ ਜਿਸ ਦੀ ਵਰਤੋਂ ਨਾਲ ਡਰੋਨ ਅਤੇ ਉਨ੍ਹਾਂ ਦੇ ਸੰਚਾਲਨ ਦੀ ਪੂਰੀ ਨਿਗਰਾਨੀ ਕਾਸ਼ੀ ਏਕੀਕ੍ਰਿਤ ਕਮਾਂਡ ਅਤੇ ਕੰਟਰੋਲ ਸੈਂਟਰ ਤੋਂ ਕੀਤੀ ਜਾਂਦੀ ਹੈ ਜਿਸ ਨੂੰ ਹੁਣ ਕੋਵਿਡ-19 ਵਾਰ ਰੂਮ ਵਿੱਚ ਬਦਲ ਦਿੱਤਾ ਗਿਆ ਹੈ। ਨਿਰਧਾਰਿਤ ਸਥਾਨ ’ਤੇ ਡਰੋਨ ਸੰਚਾਲਨ ਕਰਨ ਤੋਂ ਬਾਅਦ ਅਤੇ ਪਹਿਲਾਂ ਸੈਨੇਟਰੀ ਇੰਸਪੈਕਟਰਾਂ ਅਤੇ ਹੋਰ ਟੀਮ ਮੈਂਬਰਾਂ ਦੁਆਰਾ ਨੋਡਲ ਅਫ਼ਸਰ ਨੂੰ ਰਿਪੋਰਟ ਕੀਤਾ ਜਾਂਦਾ ਹੈ।
ਉਪਕਰਣ ਦੀ ਪੂੰਜੀਗਤ ਲਾਗਤ ਸਬੰਧਿਤ ਏਜੰਸੀ ਦੁਆਰਾ ਪ੍ਰਦਾਨ ਕੀਤੀ ਜਾਂਦੀ ਹੈ ਅਤੇ ਸ਼ਹਿਰੀ ਪ੍ਰਸ਼ਾਸਨ ਨੂੰ ਸੰਚਾਲਨ ਖਰਚ  ’ਤੇ ਖਰਚ ਕਰਨਾ ਪੈਂਦਾ ਹੈ। ਸੰਚਾਲਨ ਦੀ ਔਸਤ ਲਾਗਤ 8000 ਰੁਪਏ ਤੋਂ 12000 ਰੁਪਏ ਤੱਕ ਪ੍ਰਤੀ ਦਿਨ ਪ੍ਰਤੀ ਡਰੋਨ ਹੁੰਦੀ ਹੈ ਅਤੇ ਇਹ ਏਕੜਾਂ ਵਿੱਚ ਕਵਰ ਕੀਤੇ ਗਏ ਖੇਤਰ ’ਤੇ ਨਿਰਭਰ ਕਰਦਾ ਹੈ।
ਡਰੋਨ ਮਾਨਵ ਰਹਿਤ ਵਾਹਨ ਹੈ ਜੋ ਹੈਲੀਕੌਪਟਰਾਂ ਦੀ ਤਰ੍ਹਾਂ ਉਡਾਨ ਭਰ ਸਕਦੇ ਹਨ ਅਤੇ ਵਿਸ਼ੇਸ਼ ਰੂਪ ਨਾਲ ਡਿਜ਼ਾਇਨ ਕੀਤੇ ਗਏ ਰਿਮੋਟ ਕੰਟਰੋਲ ਦਾ ਉਪਯੋਗ ਕਰਕੇ ਸਿੱਖਿਅਤ ਕਰਮਚਾਰੀਆਂ ਦੁਆਰਾ ਸੰਚਾਲਿਤ ਕੀਤਾ ਜਾ ਸਕਦਾ ਹੈ। ਡਰੋਨ ਜੋ ਵਿਸ਼ੇਸ਼ ਤੌਰ ’ਤੇ ਖੇਤੀ ਉਪਯੋਗ ਲਈ ਕੀਟਨਾਸ਼ਕਾਂ ਦੇ ਛਿੜਕਾਅ ਲਈ ਡਿਜ਼ਾਇਨ ਕੀਤੇ ਗਏ ਸਨ, ਉਨ੍ਹਾਂ ਦਾ ਉਪਯੋਗ ਹੁਣ ਕੋਵਿਡ-19 ਮਹਾਮਾਰੀ ਦੀ ਸਥਿਤੀ ਦੌਰਾਨ ਕੁਆਰੰਟੀਨ ਖੇਤਰਾਂ ਅਤੇ ਆਈਸੋਲੇਸ਼ਨ ਵਾਰਡਾਂ ਦੇ ਆਸ-ਪਾਸ ਦੇ ਖੇਤਰਾਂ ਨੂੰ ਕੀਟਾਣੂਰਹਿਤ ਤਰਲ ਪਦਾਰਥ ਦੇ ਛਿੜਕਾਅ ਲਈ ਕੀਤਾ ਜਾ ਰਿਹਾ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਸੰਸਦ ਵਿਖੇ ਪੰਡਿਤ ਮਦਨ ਮੋਹਨ ਮਾਲਵੀਯ ਨੂੰ ਸ਼ਰਧਾਂਜਲੀ ਅਰਪਿਤ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ ਸੰਸਦ ਵਿਖੇ ਇੱਕ ਸਮਾਗਮ ‘ਚ ਪੰਡਿਤ ਮਦਨ ਮੋਹਨ ਮਾਲਵੀਯ ਨੂੰ ਉਨ੍ਹਾਂ ਦੀ ਜਯੰਤੀ ‘ਤੇ ਸ਼ਰਧਾਂਜਲੀ ਅਰਪਿਤ ਕੀਤੀ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ:
"ਪੰਡਿਤ ਮਦਨ ਮੋਹਨ ਮਾਲਵੀਯ ਜੀ ਨੂੰ ਸ਼ਰਧਾਂਜਲੀਆਂ ਅਰਪਿਤ ਕੀਤੀਆਂ।"
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਸਾਬਕਾ ਰਾਸ਼ਟਰਪਤੀ ਭਾਰਤ ਰਤਨ ਸ਼੍ਰੀ ਪ੍ਰਣਬ ਮੁਖਰਜੀ ਦੇ ਅਕਾਲ ਚਲਾਣੇ ’ਤੇ ਗਹਿਰਾ ਸੋਗ ਪ੍ਰਗਟ ਕੀਤਾ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਸਾਬਕਾ ਰਾਸ਼ਟਰਪਤੀ ‘ਭਾਰਤ ਰਤਨ’ ਸ਼੍ਰੀ ਪ੍ਰਣਬ ਮੁਖਰਜੀ ਦੇ ਅਕਾਲ ਚਲਾਣੇ ਉੱਤੇ ਗਹਿਰਾ ਸੋਗ ਪ੍ਰਗਟ ਕੀਤਾ ਹੈ।
ਪ੍ਰਧਾਨ ਮੰਤਰੀ ਨੇ ਕਿਹਾ, ‘ਪੂਰਾ ਦੇਸ਼ ‘ਭਾਰਤ ਰਤਨ’ ਸ਼੍ਰੀ ਪ੍ਰਣਬ ਮੁਖਰਜੀ ਦੇ ਦੇ ਅਕਾਲ ਚਲਾਣੇ ਕਾਰਨ ਦੁਖੀ ਹੈ। ਉਨ੍ਹਾਂ ਸਾਡੇ ਰਾਸ਼ਟਰ ਦੇ ਵਿਕਾਸ–ਪਥ ਉੱਤੇ ਇੱਕ ਅਮਿੱਟ ਛਾਪ ਛੱਡੀ ਹੈ। ਉਹ ਇੱਕ ਅਜਿਹੇ ਉੱਚ ਪਾਏ ਦੇ ਵਿਦਵਾਨ ਤੇ ਬਿਹਤਰੀਨ ਰਾਜਨੇਤਾ ਸਨ, ਜਿਨ੍ਹਾਂ ਦਾ ਸਤਿਕਾਰ ਸਾਰੀਆਂ ਸਿਆਸੀ ਪਾਰਟੀਆਂ ਤੇ ਸਮਾਜ ਦੇ ਸਾਰੇ ਵਰਗਾਂ ਦੇ ਲੋਕ ਕਰਦੇ ਸਨ।
ਸ਼੍ਰੀ ਪ੍ਰਣਬ ਮੁਖਰਜੀ ਨੇ ਕਈ ਦਹਾਕਿਆਂ ਦੇ ਆਪਣੇ ਲੰਬੇ ਸਿਆਸੀ ਜੀਵਨ ਦੌਰਾਨ ਪ੍ਰਮੁੱਖ ਆਰਥਿਕ ਤੇ ਰਣਨੀਤਕ ਮੰਤਰਾਲਿਆਂ ਵਿੱਚ ਅਮਿੱਟ ਯੋਗਦਾਨ ਪਾਇਆ। ਉਹ ਇੱਕ ਬਿਹਤਰੀਨ ਸਾਂਸਦ ਸਨ, ਜੋ ਸਦਾ ਚੌਕਸ ਰਹਿੰਦੇ ਸਨ ਤੇ ਇਸ ਦੇ ਨਾਲ ਹੀ ਬੇਹੱਦ ਸਪਸ਼ਟ ਤੇ ਹਾਜ਼ਰ ਜਵਾਬ ਵੀ ਸਨ।
ਭਾਰਤ ਦੇ ਰਾਸ਼ਟਰਪਤੀ ਦੇ ਰੂਪ ਵਿੱਚ ਸ਼੍ਰੀ ਪ੍ਰਣਬ ਮੁਖਰਜੀ ਨੇ ਰਾਸ਼ਟਰਪਤੀ ਭਵਨ ਨੂੰ ਆਮ ਨਾਗਰਿਕਾਂ ਲਈ ਹੋਰ ਵੀ ਵੱਧ ਪਹੁੰਚਯੋਗ ਤੇ ਸਹਿਜ ਬਣਾ ਦਿੱਤਾ ਸੀ। ਉਨ੍ਹਾਂ ਰਾਸ਼ਟਰਪਤੀ ਭਵਨ ਨੂੰ ਗਿਆਨ ਪ੍ਰਾਪਤੀ, ਇਨੋਵੇਸ਼ਨ, ਸੱਭਿਆਚਾਰ, ਵਿਗਿਆਨ ਤੇ ਸਾਹਿਤ ਦਾ ਇੱਕ ਬਿਹਤਰੀਨ ਕੇਂਦਰ ਬਣਾ ਦਿੱਤਾ ਸੀ। ਪ੍ਰਮੁੱਖ ਨੀਤੀਗਤ ਮੁੱਦਿਆਂ ਉੱਤੇ ਉਨ੍ਹਾਂ ਦੀ ਸੂਝਬੂਝ ਭਰਪੂਰ ਸਲਾਹ ਨੂੰ ਮੈਂ ਕਦੇ ਨਹੀਂ ਭੁਲਾ ਸਕਾਂਗਾ।
ਸਾਲ 2014 ’ਚ ਮੇਰੇ ਲਈ ਸਭ ਕੁਝ ਨਵਾਂ ਸੀ। ਇਹ ਮੇਰਾ ਸੁਭਾਗ ਸੀ ਕਿ ਪਹਿਲੇ ਦਿਨ ਤੋਂ ਹੀ ਮੈਨੂੰ ਸ਼੍ਰੀ ਪ੍ਰਣਬ ਮੁਖਰਜੀ ਤੋਂ ਵਿਆਪਕ ਮਾਰਗ–ਦਰਸ਼ਨ, ਸਹਿਯੋਗ ਤੇ ਅਸ਼ੀਰਵਾਦ ਮਿਲਿਆ। ਮੈਂ ਸਦਾ ਉਨ੍ਹਾਂ ਨਾਲ ਆਪਣੀ ਗੱਲਬਾਤ ਦੀਆਂ ਯਾਦਾਂ ਨੂੰ ਸੰਜੋ ਕੇ ਰੱਖਾਂਗਾ। ਉਨ੍ਹਾਂ ਦੇ ਪਰਿਵਾਰ, ਦੋਸਤਾਂ ਤੇ ਸਮੁੱਚੇ ਭਾਰਤ ਵਿੱਚ ਮੌਜੂਦ ਉਨ੍ਹਾਂ ਦੇ ਪ੍ਰਸ਼ੰਸਕਾਂ ਤੇ ਸਮਰਥਕਾਂ ਪ੍ਰਤੀ ਮੇਰੀਆਂ ਡੂੰਘੀਆਂ ਸੰਵੇਦਨਾਵਾਂ ਹਨ। ਓਮ ਸ਼ਾਂਤੀ।’
https://twitter.com/narendramodi/status/1300412575641862144
ਰੱਖਿਆ ਮੰਤਰਾਲਾ
ਐੱਮ ਓ ਡੀ ਨੇ ਐੱਨ ਸੀ ਸੀ ਦੀ ਵਿਆਪਕ ਸਮੀਖਿਆ ਲਈ ਉੱਚ ਪੱਧਰੀ ਮਾਹਿਰ ਕਮੇਟੀ ਦਾ ਗਠਨ ਕੀਤਾ
ਮੁੱਖ ਝਲਕੀਆਂ :—ਕਮੇਟੀ ਰਾਸ਼ਟਰ ਨਿਰਮਾਣ ਵਿੱਚ ਵਧੇਰੇ ਪ੍ਰਭਾਵਸ਼ਾਲੀ ਯੋਗਦਾਨ ਪਾਉਣ ਲਈ ਐੱਨ ਸੀ ਸੀ ਕੈਡਿਟਾਂ ਨੂੰ ਸ਼ਕਤੀ ਦੇਣ ਦੇ ਉਪਾਅ ਸੁਝਾਏਗੀਸੰਸਥਾ ਦੀ ਬੇਹਤਰੀ ਲਈ ਐੱਨ ਸੀ ਸੀ ਲੂਮਨੀ ਦੀ ਲਾਭਦਾਇਕ ਸ਼ਮੂਲੀਅਤ ਦੇ ਤਰੀਕਿਆਂ ਲਈ ਪ੍ਰਸਤਾਵ ਦੇਵੇਗੀਐੱਨ ਸੀ ਸੀ ਪਾਠਕ੍ਰਮ ਵਿੱਚ ਇਹੋ ਜਿਹੀਆਂ ਰਾਸ਼ਟਰੀ ਯੁਵਾ ਸੰਸਥਾਵਾਂ ਨੂੰ ਸ਼ਾਮਲ ਕਰਨ ਲਈ ਸਰਵੋਤਮ ਅਭਿਆਸਾਂ ਦੀ ਸਿਫਾਰਸ਼ ਕਰੇਗੀਸਾਬਕਾ ਸੰਸਦ ਮੈਂਬਰ ਸ਼੍ਰੀ ਬੈਜਯੰਤ ਪਾਂਡਾ ਕਮੇਟੀ ਦੇ ਚੇਅਰਪਰਸਨ ਹੋਣਗੇ , ਕ੍ਰਿਕਟਰ ਐੱਮ ਐੱਸ ਧੋਨੀ ਮਹਿੰਦਰਾ ਗਰੁੱਪ ਦੇ ਚੇਅਰਮੈਨ ਆਨੰਦ ਮਹਿੰਦਰਾ ਮੈਂਬਰਾਂ ਵਿੱਚ ਸ਼ਾਮਲ ਹਨ
ਰੱਖਿਆ ਮੰਤਰਾਲੇ ਨੇ ਰਾਸ਼ਟਰੀ ਕੈਡਿਟ ਕੋਰ  ਦੀ ਵਿਆਪਕ ਸਮੀਖਿਆ ਲਈ ਸਾਬਕਾ ਸੰਸਦ ਮੈਂਬਰ ਸ਼੍ਰੀ ਬੈਜਯੰਤ ਪਾਂਡਾ ਦੀ ਪ੍ਰਧਾਨਗੀ ਹੇਠ ਇੱਕ ਉੱਚ ਪੱਧਰੀ ਮਾਹਿਰ ਕਮੇਟੀ ਦਾ ਗਠਨ ਕੀਤਾ ਹੈ । ਜੋ ਬਦਲਦੇ ਸਮਿਆਂ ਵਿੱਚ ਇਸ ਨੂੰ ਹੋਰ ਢੁੱਕਵਾਂ ਬਣਾਉਣ ਲਈ ਰਾਸ਼ਟਰੀ ਕੈਡਿਟ ਕੋਰ ਦੀ ਵਿਆਪਕ ਸਮੀਖਿਆ ਕਰੇਗੀ । ਕਮੇਟੀ ਦੀਆਂ ਹਵਾਲਾ ਸ਼ਰਤਾਂ ਵਿੱਚ ਰਾਸ਼ਟਰੀ ਨਿਰਮਾਣ ਵਿੱਚ ਵਧੇਰੇ ਪ੍ਰਭਾਵਸ਼ਾਲੀ ਯੋਗਦਾਨ ਪਾਉਣ ਲਈ ਐੱਨ ਸੀ ਸੀ ਕੈਡਿਟਾਂ ਨੂੰ ਸ਼ਕਤੀਸ਼ਾਲੀ ਬਣਾਉਣ ਲਈ ਸੁਝਾਅ ਮੁਹੱਈਆ ਕਰਨਾ ਅਤੇ ਵੱਖ ਵੱਖ ਖੇਤਰਾਂ ਵਿੱਚ ਰਾਸ਼ਟਰੀ ਵਿਕਾਸ ਯਤਨਾਂ ਲਈ ਵੀ ਉਪਾਅ ਸੁਝਾਉਣਾ ਹੈ I ਕਮੇਟੀ ਸਮੁੱਚੇ ਤੌਰ ਤੇ ਸੰਸਥਾ ਦੀ ਬੇਹਤਰੀ ਲਈ ਲਾਹੇਵੰਦ ਰੁਝਾਨਾਂ ਲਈ ਉਪਾਵਾਂ ਦਾ ਪ੍ਰਸਤਾਵ ਪੇਸ਼ ਕਰੇਗੀ ਅਤੇ ਐੱਨ ਸੀ ਸੀ ਪਾਠਕ੍ਰਮ ਵਿੱਚ ਅਜਿਹੀਆਂ ਅੰਤਰਰਾਸ਼ਟਰੀ ਯੂਥ ਸੰਸਥਾਵਾਂ ਨੂੰ ਸ਼ਾਮਲ ਕਰਨ ਲਈ ਵਧੀਆ ਅਭਿਆਸਾਂ ਦਾ ਅਧਿਅਨ / ਸਿਫਾਰਸ਼ ਕਰੇਗੀ ।
ਇਸ ਕਮੇਟੀ ਦੇ ਮੈਂਬਰ ਹੇਠ ਲਿਖੇ ਹਨ ।
ਸ਼੍ਰੀ ਬੈਜਯੰਤ ਪਾਂਡਾ, ਸਾਬਕਾ ਸੰਸਦ ਮੈਂਬਰ ੑ ਚੇਅਰਪਰਸਨ
ਕਰਨਲ  ਰਾਜਯਵਰਧਨ ਸਿੰਘ ਰਾਠੌਰ, ਸੰਸਦ ਮੈਂਬਰ- ਮੈਂਬਰ
ਸ਼੍ਰੀ ਵਿਨੇ ਸਹਸ੍ਰਬੁੱਧੇ, ਸੰਸਦ ਮੈਂਬਰ- ਮੈਂਬਰ
ਸ਼੍ਰੀ ਆਨੰਦ ਮਹਿੰਦਰਾ, ਚੇਅਰਮੈਨ, ਮਹਿੰਦਰਾ ਗਰੁੱਪ — ਮੈਂਬਰ
ਸ਼੍ਰੀ ਮਹਿੰਦਰ ਸਿੰਘ ਧੋਨੀ, ਕ੍ਰਿਕਟ ਖਿਡਾਰੀ — ਮੈਂਬਰ
ਸ਼੍ਰੀ ਸੰਜੀਵ ਸਾਨਿਆਲ, ਪ੍ਰਮੁੱਖ ਆਰਥਿਕ ਸਲਾਹਕਾਰ, ਵਿੱਤ ਮੰਤਰਾਲੇ -ੑ ਮੈਂਬਰ
ਪ੍ਰੋ. ਨਜ਼ਮਾ ਅਖਤਰ, ਵਾਈਸ ਚਾਂਸਲਰ, ਜਾਮੀਆ ਮਿਲੀਆ ਇਸਲਾਮੀਆ -ੑ ਮੈਂਬਰ
ਪ੍ਰੋ ਵਸੁਧਾ ਕਾਮਤ, ਸਾਬਕਾ ਵੀਸੀ, ਐੱਸ ਐੱਨ ਡੀ ਟੀ ਮਹਿਲਾ ਯੂਨੀਵਰਸਿਟੀ ੑ -ਮੈਂਬਰ
ਸ਼੍ਰੀ ਮੁਕੁਲ ਕਾਨਿਤਕਰ, ਰਾਸ਼ਟਰੀ ਸੰਗਠਨ ਸਕੱਤਰ, ਭਾਰਤੀ ਸਿੱਖਿਆ ਮੰਡਲ -ੑ ਮੈਂਬਰ
ਮੇਜਰ ਜਨਰਲ ਅਲੋਕ ਰਾਜ  — ਮੈਂਬਰ
ਸ਼੍ਰੀ ਮਿਲਿੰਦ ਕਾਂਬਲੇ, ਚੇਅਰਮੈਨ, ਡੀ ਆਈ ਸੀ ਸੀ ਆਈ -ੑ ਮੈਂਬਰ
ਸ਼੍ਰੀ ਰਿਤੂਰਾਜ ਸਿਨਹਾ, ਐੱਮ ਡੀ, ਐੱਸ ਆਈ ਐੱਸ ਇੰਡੀਆ ਲਿਮਟਿਡ-ੑ ਮੈਂਬਰ
ਸ਼੍ਰੀਮਤੀ ਵੇਦਿਕਾ ਭੰਡਾਰਕਰ, ਚੀਫ ਆਪਰੇਟਿੰਗ ਅਫਸਰ, ਵਾਟਰ ਔਰਗ — ਮੈਂਬਰ
ਸ਼੍ਰੀ ਆਨੰਦ ਸ਼ਾਹ, ਸੀ ਈ ਓ, ਡਾਟਾਬੁੱਕ ੑ -ਮੈਂਬਰ
ਸ਼੍ਰੀ ਮਯੰਕ ਤਿਵਾੜੀ, ਜੇ ਐੱਸ  , ਡੀ ਓ ਡੀ — ਮੈਂਬਰ ਸਕੱਤਰ
ਐੱਨ ਸੀ ਸੀ ਸਭ ਤੋਂ ਵੱਡੀ ਵਰਦੀਧਾਰੀ ਸੰਸਥਾ ਹੈ , ਜਿਸ ਦਾ ਮਕਸਦ ਨੌਜਵਾਨ ਨਾਗਰਿਕਾਂ ਵਿੱਚ ਨਿਸ਼ਕਾਮ ਸੇਵਾ ਦੇ ਆਦਰਸ਼ , ਇੱਕ ਧਰਮ ਨਿਰਪੱਖ ਨਜ਼ਰੀਆ , ਅਨੁਸ਼ਾਸਨ ਅਤੇ ਚਰਿੱਤਰ ਵਿਕਸਿਤ ਕਰਨਾ ਹੈ । ਇਸ ਦਾ ਮਕਸਦ ਜਿ਼ੰਦਗੀ ਦੇ ਹਰ ਖੇਤਰ ਵਿੱਚ ਲੀਡਰਸਿ਼ਪ ਗੁਣਾ ਵਾਲੇ ਸੰਗਠਿਤ , ਸਿਖਲਾਈ ਪ੍ਰਾਪਤ ਅਤੇ ਪ੍ਰੇਰਿਤ ਨੌਜਵਾਨਾਂ ਦਾ ਇੱਕ ਪੂਲ ਤਿਆਰ ਕਰਨਾ ਹੈ ।
ਵਣਜ ਤੇ ਉਦਯੋਗ ਮੰਤਰਾਲਾ
ਅਪੀਡਾ ਨੇ ਐਮਐਸਐਮਈਜ਼ ਦੀਆਂ ਬਰਾਮਦ ਸੰਭਾਵਨਾਵਾਂ ਨੂੰ ਵਧਾਉਣ ਲਈ ਐਨਐਸਆਈਸੀ ਨਾਲ ਸਮਝੌਤਿਆਂ ਤੇ ਦਸਤਖ਼ਤ ਕੀਤੇ
ਖੇਤੀਬਾੜੀ ਅਤੇ ਪ੍ਰੋਸੈਸਡ ਫ਼ੂਡ ਉਤਪਾਦ ਬਰਾਮਦ ਵਿਕਾਸ ਅਥਾਰਟੀ  ਨੇ ਕਲ੍ਹ 17.03.2021 ਨੂੰ ਸੂਖਮ, ਲਘੂ ਅਤੇ ਦਰਮਿਆਨੇ ਉੱਦਮਾਂ  ਵਲੋਂ ਤਿਆਰ ਕੀਤੇ ਗਏ ਖੇਤੀਬਾੜੀ ਅਤੇ ਪ੍ਰੋਸੈਸਡ ਫੂਡ ਉਤਪਾਦਾਂ ਦੀ ਬਰਾਮਦ ਸੰਭਾਵਨਾ ਨੂੰ ਵਧਾਉਣ ਤੇ ਆਪਣਾ ਧਿਆਨ ਕੇਂਦ੍ਰਿਤ ਕਰਦਿਆਂ ਕਈ ਖੇਤਰਾਂ ਵਿਚ ਸਹਿਯੋਗ ਵਧਾਉਣ ਲਈ ਨੈਸ਼ਨਲ ਸਮਾਲ ਇੰਡਸਟ੍ਰੀਜ਼ ਕਾਰਪੋਰੇਸ਼ਨ ਲਿਮਟਿਡ  ਨਾਲ ਸਮਝੌਤੇ  ਤੇ ਦਸਤਖਤ ਕੀਤੇ।
ਸਮਝੌਤੇ ਅਨੁਸਾਰ ਸਹਿਯੋਗ ਦੇ ਮੁੱਖ ਖੇਤਰਾਂ ਵਿਚ ਅਪੀਡਾ ਨਾਲ ਰਜਿਸਟਰਡ ਮੈਂਬਰਾਂ ਨੂੰ ਐਨਐਸਸੀਆਈ ਦੀਆਂ ਸਾਰੀਆਂ ਸਕੀਮਾਂ ਸਮੇਤ ਹੋਰ ਸਹੂਲਤਾਂ ਪ੍ਰਾਪਤ ਹੋਣਗੀਆਂ। ਸਮਝੌਤਾ ਟੈਕਨੋਲੋਜੀ, ਹੁਨਰ, ਮਿਆਰੀ ਉਤਪਾਦਾਂ ਅਤੇ ਮਾਰਕੀਟ ਪਹੁੰਚ ਵਰਗੇ ਮੁੱਦਿਆਂ ਦੇ ਹੱਲ ਰਾਹੀਂ ਐਮਐਸਐਮਈਜ਼ ਦੀ ਨਿਰੰਤਰਤਾ ਅਤੇ ਵਿਕਾਸ ਨੂੰ ਵੀ ਸੁਨਿਸ਼ਚਿਤ ਕਰੇਗਾ।
ਅਪੀਡਾ, ਜੋ ਵਣਜ ਮੰਤਰਾਲਾ ਅਧੀਨ ਕੰਮ ਕਰਦੀ ਹੈ ਅਤੇ ਐਨਐਸਆਈਸੀ ਜੋ ਸੂਖਮ, ਲਘੂ ਅਤੇ ਦਰਮਿਆਨੇ ਮੰਤਰਾਲਾ ਅਧੀਨ ਸੰਚਾਲਤ ਹੁੰਦਾ ਹੈ, ਵਿਚਾਲੇ ਸਹਿਯੋਗ ਐਮਐਸਐਮਈ ਕਲਸਟਰਾਂ ਲਈ ਗ੍ਰੀਨ ਅਤੇ ਟਿਕਾਊ ਨਿਰਮਾਣ ਟੈਕਨੋਲੋਜੀ ਨੂੰ ਉਤਸ਼ਾਹਤ ਕਰੇਗਾ ਤਾਕਿ ਇਕਾਈਆਂ ਨੂੰ ਟਿਕਾਊ ਅਤੇ ਗ੍ਰੀਨ ਉਤਪਾਦ ਪ੍ਰਕ੍ਰਿਆਵਾਂ ਅਤੇ ਉਤਪਾਦਾਂ ਵੱਲ ਵਧਣ ਦੇ ਯੋਗ ਬਣਾਇਆ ਜਾ ਸਕੇ।
ਅਪੀਡਾ ਅਤੇ ਐਨਐਸਆਈਸੀ ਭਾਰਤ ਅਤੇ ਵਿਦੇਸ਼ਾਂ ਵਿਚ ਆਯੋਜਿਤ ਕੀਤੇ ਜਾਣ ਵਾਲੇ ਬੀ2ਬੀ ਅਤੇ ਬੀ2ਸੀ ਦੇ ਮੇਲਿਆਂ ਸਮੇਤ ਅੰਤਰਰਾਸ਼ਟਰੀ ਮੇਲਿਆਂ ਵਿਚ ਐਮਐਸਐਮਈਜ਼ ਨੂੰ ਭਾਗੀਦਾਰੀ ਦੀ ਸਹੂਲਤ ਦੇਣਗੇ ਅਤੇ ਇਸ ਦੇ ਨਾਲ ਹੀ ਅੰਤਰਰਾਸ਼ਟਰੀ ਕਾਰੋਬਾਰੀ ਵਿਕਾਸ ਅਤੇ ਪ੍ਰਮੋਸ਼ਨ ਲਈ ਆਪਸ ਵਿਚ ਸਹਿਯੋਗ ਕਰਨਗੇ।
ਇਹ ਐਮਓਯੂ ਭਾਰਤ ਸਰਕਾਰ ਦੀਆਂ ਸਕੀਮਾਂ ਅਧੀਨ ਮਿਲਣ ਵਾਲੀ ਸਹਾਇਤਾ ਵਿੱਚ ਵੀ ਸ਼ਾਮਿਲ ਕਰੇਗਾ ਤਾਕਿ ਐਮਐਸਐਮਈਜ਼ ਉੱਦਮਾਂ ਦੇ ਸਮਰੱਥਾ ਨਿਰਮਾਣ ਨੂੰ ਉਨ੍ਹਾਂ ਦੇ ਸਮਾਜਿਕ ਅਤੇ ਵਾਤਾਵਰਨੀ ਪਾਲਣਾ ਲਈ ਅੰਤਰਰਾਸ਼ਟਰੀ ਮਾਪਦੰਡਾਂ ਅਨੁਸਾਰ ਤਿਆਰ ਕੀਤਾ ਜਾ ਸਕੇ। ਦੋਵੇਂ ਸੰਗਠਨ ਐਮਐਸਐਮਈ ਮੰਤਰਾਲਾ ਦੀਆਂ ਸਕੀਮਾਂ ਬਾਰੇ ਜਾਗਰੂਕਤਾ ਪ੍ਰੋਗਰਾਮ ਅਤੇ ਐਨਐਸਆਈਸੀ ਵਲੋਂ ਲਾਗੂ ਕੀਤੀਆਂ ਗਈਆਂ ਸਕੀਮਾਂ ਬਾਰੇ ਪ੍ਰੋਗਰਾਮ ਆਯੋਜਿਤ ਕਰਨਗੇ।
ਅਪੀਡਾ ਅਤੇ ਐਨਐਸਆਈਸੀ ਇਸ ਗੱਲ ਲਈ ਵੀ ਸਹਿਮਤ ਹੋਏ ਹਨ ਕਿ ਉਹ ਭਾਰਤ ਸਰਕਾਰ ਦੀਆਂ ਯੋਜਨਾਵਾਂ ਅਧੀਨ ਐਮਐਸਐਮਈ ਉੱਦਮਾਂ ਦੇ ਸਮਰੱਥਾ ਨਿਰਮਾਣ ਲਈ ਉਨ੍ਹਾਂ ਦੇ ਸਮਾਜਿਕ ਅਤੇ ਵਾਤਾਵਰਨੀ ਨਿਯਮਾਂ ਦੀ ਪਾਲਣਾ ਅਤੇ ਅੰਤਰਰਾਸ਼ਟਰੀ ਮਾਪਦੰਡਾਂ ਅਨੁਸਾਰ ਹੁਨਰਮੰਦੀ ਲਈ ਸਹਾਇਤਾ ਉਪਲਬਧ ਕਰਵਾਉਣਗੇ।
ਐਮਓਯੂ ਤੇ ਅਪੀਡਾ ਦੇ ਸਕੱਤਰ ਡਾ. ਸੁਧਾਂਸ਼ੂ ਅਤੇ ਐਨਐਸਆਈਸੀ ਦੇ ਡਾਇਰੈਕਟਰ  ਸ਼੍ਰੀ ਪੀ ਉਦਯ ਕੁਮਾਰ ਨੇ ਦਸਤਖਤ ਕੀਤੇ। ਇਹ ਐਮਓਯੂ ਦੋਹਾਂ ਸੰਗਠਨਾਂ ਦੇ ਮਾਹਿਰਾਂ ਲਈ ਆਪਸ ਵਿਚ ਮਿਲਜੁਲ ਕੇ ਕੰਮ ਕਰਨ ਅਤੇ ਖੇਤੀਬਾੜੀ ਤੇ ਇਸ ਨਾਲ ਸੰਬੰਧਤ ਖੇਤਰਾਂ ਦੇ ਹਿੱਤਾਂ ਨਾਲ ਜੁੜੀਆਂ ਗਤੀਵਿਧੀਆਂ ਨੂੰ ਰਫਤਾਰ ਦੇਣ ਲਈ ਕੀਤਾ ਗਿਆ ਹੈ ਤਾਕਿ ਹਿੱਤਧਾਰਕਾਂ ਲਈ ਚੰਗੀ ਕੀਮਤ ਲਿਆਂਦੀ ਜਾ ਸਕੇ।
ਅਪੀਡਾ ਕਈ ਸੰਗਠਨਾਂ ਅਤੇ ਸੰਸਥਾਵਾਂ ਨਾਲ ਸਹਿਯੋਗ ਕਰਨ ਲਈ ਸਹਿਯੋਗਾਤਮਕ ਪਹੁੰਚ ਤੇ ਧਿਆਨ ਦੇ ਰਿਹਾ ਹੈ ਤਾਕਿ ਵੱਖ-ਵੱਖ ਹਿੱਤਧਾਰਕਾਂ ਦੇ ਸਮਰੱਥਾ ਨਿਰਮਾਣ ਲਈ ਵੱਖ-ਵੱਖ ਖੇਤਰਾਂ ਵਿਚ ਪ੍ਰੋਫੈਸ਼ਨਲ ਅਤੇ ਵਿਸ਼ੇਸ਼ ਮਾਹਿਰਾਂ ਦਾ ਸਹਿਯੋਗ ਲਿਆ ਜਾ ਸਕੇ ਅਤੇ ਖੇਤੀਬਾੜੀ ਦੇ ਵਿਕਾਸ ਅਤੇ ਇਸ ਦੀ ਬਰਾਮਦ ਵਿਚ ਵਾਧੇ ਲਈ ਸ਼ਨਾਖਤ ਕੀਤੀਆਂ ਗਈਆਂ ਕੁਝ ਦਖ਼ਲਅੰਦਾਜ਼ੀਆਂ ਦਾ ਸਮਾਧਾਨ ਕੀਤਾ ਜਾ ਸਕੇ ਜੋ ਭਾਰਤ ਸਰਕਾਰ ਵਲੋਂ 2018 ਵਿਚ ਐਲਾਨੀ ਗਈ ਐਗਰੀ ਐਕਸਪੋਰਟ ਪਾਲਿਸੀ  ਅਧੀਨ ਉਦੇਸ਼ਾਂ ਦੇ ਅਨੁਰੂਪ ਹੈ।
ਅਪੀਡਾ ਏਈਪੀ ਨੂੰ ਲਾਗੂ ਕਰਨ ਲਈ ਰਾਜ ਸਰਕਾਰਾਂ ਨਾਲ ਰੁਝਿਆ ਹੋਇਆ ਹੈ । ਮਹਾਰਾਸ਼ਟਰ, ਉੱਤਰ ਪ੍ਰਦੇਸ਼, ਕੇਰਲ, ਨਾਗਾਲੈਂਡ, ਤਾਮਿਲਨਾਡੂ, ਆਸਾਮ, ਪੰਜਾਬ, ਕਰਨਾਟਕ, ਗੁਜਰਾਤ, ਰਾਜਸਥਾਨ, ਆਂਧਰ ਪ੍ਰਦੇਸ਼, ਤੇਲੰਗਾਨਾ, ਮਨੀਪੁਰ, ਸਿੱਕਮ, ਉੱਤਰਾਖੰਡ ਅਤੇ ਮੱਧ ਪ੍ਰਦੇਸ਼ ਦੇ ਰਾਜਾਂ ਨੇ ਬਰਾਮਦ ਲਈ ਰਾਜ ਵਿਸ਼ੇਸ਼ ਕਾਰਜ ਯੋਜਨਾ ਨੂੰ ਅੰਤਿਮ ਰੂਪ ਦੇ ਦਿੱਤਾ ਹੈ ਜਦਕਿ ਦੂਜੇ ਰਾਜਾਂ ਦੀਆਂ ਕਾਰਜ ਯੋਜਨਾਵਾਂ ਅੰਤਿਮ ਰੂਪ ਦੇ ਵੱਖ-ਵੱਖ ਪੜਾਵਾਂ ਵਿਚ ਹਨ।
-------------------------------
ਵਾਈਬੀ ਐਸਐਸ
(Visitor Counter : 92
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਡਾਕਟਰ ਹਰਸ਼ ਵਰਧਨ ਨੇ ਚੰਡੀਗੜ੍ਹ , ਪੰਜਾਬ , ਹਰਿਆਣਾ ਅਤੇ ਹਿਮਾਚਲ ਪ੍ਰਦੇਸ਼ ਦੀਆਂ 13 ਵੱਖ ਵੱਖ ਥਾਵਾਂ ਤੇ ਖੂਨਦਾਨ ਕੈਂਪਾਂ ਦੀ ਇੱਕ ਕੜੀ ਦਾ ਉਦਘਾਟਨ ਕੀਤਾ
ਦੇਸ਼ 2020 ਦੇ ਮੁਕਾਬਲੇ ਮਾਨਸਿਕ ਅਤੇ ਸਰੀਰਿਕ ਤੌਰ ਤੇ ਵਧੇਰੇ ਤਜ਼ਰਬੇ ਨਾਲ ਮਹਾਮਾਰੀ ਨੂੰ ਹਰਾਉਣ ਲਈ ਜਿ਼ਆਦਾ ਚੰਗੀ ਤਰ੍ਹਾਂ ਤਿਆਰ ਹੈ
ਕੇਂਦਰੀ ਸਿਹਤ ਤੇ ਪਰਿਵਾਰ ਭਲਾਈ , ਵਿਗਿਆਨ ਤੇ ਤਕਨਾਲੋਜੀ ਅਤੇ ਪ੍ਰਿਥਵੀ ਵਿਗਿਆਨ ਮੰਤਰੀ ਡਾਕਟਰ ਹਰਸ਼ ਵਰਧਨ ਨੇ ਵਿੱਤ ਅਤੇ ਕਾਰਪੋਰੇਟ ਮਾਮਲਿਆਂ ਦੇ ਰਾਜ ਮੰਤਰੀ ਸ਼੍ਰੀ ਅਨੁਰਾਗ ਠਾਕੁਰ ਦੀ ਹਾਜ਼ਰੀ ਵਿੱਚ ਇੱਕ ਵੈਬੀਨਾਰ ਰਾਹੀਂ ਚੰਡੀਗੜ੍ਹ , ਪੰਜਾਬ , ਹਰਿਆਣਾ ਤੇ ਹਿਮਾਚਲ ਪ੍ਰਦੇਸ਼ ਦੀਆਂ 13 ਵੱਖ ਵੱਖ ਥਾਵਾਂ ਤੇ ਖੂਨਦਾਨ ਕੈਂਪਾਂ ਦੀ ਇੱਕ ਕੜੀ ਦਾ ਉਦਘਾਟਨ ਕੀਤਾ ।
ਖੂਨਦਾਨ ਕੈਂਪਾਂ ਦਾ ਆਯੋਜਨ ਕੰਪੀਟੈਂਟ ਫਾਊਂਡੇਸ਼ਨ ਨੇ ਵੱਖ ਵੱਖ ਐਸੋਸੀਏਸ਼ਨਾਂ , ਐੱਨ ਜੀ ਓਜ਼ ਅਤੇ ਬਲੱਡ ਬੈਂਕਾਂ ਦੀ ਸਹਾਇਤਾ ਨਾਲ ਕੀਤਾ ਹੈ ਤਾਂ ਜੋ ਕੋਵਿਡ ਮਹਾਮਾਰੀ ਦੌਰਾਨ ਲੋੜੀਂਦੀ ਖੂਨ ਦੀ ਮੰਗ ਨੂੰ ਪੂਰਾ ਕੀਤਾ ਜਾ ਸਕੇ ।
ਵੈਬੀਨਾਰ ਨੂੰ ਸੰਬੋਧਨ ਕਰਦਿਆਂ ਕੇਂਦਰੀ ਸਿਹਤ ਮੰਤਰੀ ਨੇ ਕੋਵਿਡ 19 ਮਹਾਮਾਰੀ ਕਾਰਨ ਪੈਦਾ ਹੋਈ ਖੂਨ ਦੀ ਲੋੜ ਨੂੰ ਪੂਰਾ ਕਰਨ ਲਈ ਵਧੇਰੇ ਮਜ਼ਬੂਤੀ ਅਤੇ ਵਿਸਥਾਰ ਨਾਲ ਖੂਨਦਾਨ ਕੈਂਪਾਂ ਨੂੰ ਆਯੋਜਿਤ ਕਰਨ ਲਈ ਫਾਊਂਡੇਸ਼ਨ ਦੇ ਯਤਨਾਂ ਦੀ ਸ਼ਲਾਘਾ ਕੀਤੀ ਹੈ । ਉਹਨਾਂ ਕਿਹਾ ਕਿ ਖੂਨਦਾਨ ਕਰਨਾ ਦਾਨੀ ਖੁੱਦ ਲਈ ਕਈ ਤਰ੍ਹਾਂ ਫਾਇਦੇਮੰਦ ਹੁੰਦਾ ਹੈ , ਜਦਕਿ ਸਮੁੱਚੀ ਮਨੁੱਖਤਾ ਲਈ ਇੱਕ ਵੱਡੀ ਸਹਾਇਤਾ ਹੁੰਦੀ ਹੈ । ਇਸ ਪਵਿੱਤਰ ਕੰਮ ਲਈ ਹੋਰ ਲੋਕਾਂ ਨੂੰ ਖੂਨਦਾਨ ਕਰਨ ਦੀ ਅਪੀਲ ਕਰਦਿਆਂ ਡਾਕਟਰ ਹਰਸ਼ ਵਰਧਨ ਨੇ ਆਪੋ ਆਪਣੇ ਜਨਮਦਿਨ ਤੇ ਸਾਲ ਵਿੱਚ ਘੱਟੋ ਘੱਟ ਇੱਕ ਵਾਰ ਖੂਨਦਾਨ ਕਰਨ ਲਈ ਆਖਿਆ । ਉਹਨਾਂ ਕਿਹਾ ਕਿ ਉਹਨਾਂ ਦੀ ਸਲਾਹ ਅਨੁਸਾਰ ਖੂਨਦਾਨ ਕਰਨਾ ਬਹੁਤ ਪਵਿੱਤਰ ਜਗ੍ਹਾ ਦੇ ਦਰਸ਼ਨ ਕਰਨ ਤੋਂ ਵੀ ਪਵਿੱਤਰ ਹੈ ।
ਕੇਂਦਰੀ ਮੰਤਰੀ ਨੇ ਕਿਹਾ ਕਿ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਜਨਵਰੀ 2021 ਵਿੱਚ ਦੇਸ਼ ਦੀ ਸਭ ਤੋਂ ਵੱਡੀ ਟੀਕਾਕਰਨ ਮੁਹਿੰਮ ਲਾਂਚ ਕੀਤੀ ਸੀ । ਜਿਸ ਨੂੰ ਹੁਣ ਹੋਰ ਤੇਜ਼ ਕਰਦਿਆਂ ਪਹਿਲੀ ਮਈ ਤੋਂ ਨੌਜਵਾਨਾਂ ਦਾ ਵੀ ਟੀਕਾਕਰਨ ਕੀਤਾ ਜਾ ਰਿਹਾ ਹੈ । ਉਹਨਾਂ ਇਹ ਵੀ ਕਿਹਾ ਕਿ 2021 ਵਿੱਚ ਦੇਸ਼ 2020 ਦੇ ਮੁਕਾਬਲੇ ਮਾਨਸਿਕ ਅਤੇ ਸਰੀਰਿਕ ਤੌਰ ਤੇ ਵਧੇਰੇ ਤਜ਼ਰਬੇ ਨਾਲ ਮਹਾਮਾਰੀ ਨੂੰ ਹਰਾਉਣ ਲਈ ਜਿ਼ਆਦਾ ਚੰਗੀ ਤਰ੍ਹਾਂ ਤਿਆਰ ਹੈ । ਉਹਨਾਂ ਨੇ ਇਸ ਸੱਚਾਈ ਦੀ ਵੀ ਪ੍ਰਸ਼ੰਸਾ ਕੀਤੀ ਕਿ ਖੂਨਦਾਨ ਕੈਂਪ ਸਾਰੇ ਕੋਵਿਡ ਪ੍ਰੋਟੋਕੋਲ , ਦਿਸ਼ਾ ਨਿਰਦੇਸ਼ ਅਤੇ ਐੱਸ ਓ ਪੀਜ਼ ਦੀ ਪਾਲਣਾ ਕਰਦਿਆਂ ਆਯੋਜਿਤ ਕੀਤੇ ਗਏ ਹਨ । ਉਹਨਾਂ ਕਿਹਾ ਖੂਨਦਾਨ ਮੁਹਿੰਮ ਨੌਜਵਾਨਾਂ ਦੇ ਟੀਕਾਕਰਨ ਤੋਂ ਪਹਿਲਾਂ ਚਲਾਈ ਜਾ ਰਹੀ ਹੈ, ਜੋ ਪ੍ਰਸ਼ੰਸਾ ਯੋਗ ਹੈ ਕਿਉਂਕਿ ਟੀਕਾਕਰਨ ਮੁਹਿੰਮ ਤੋਂ ਬਾਅਦ 2 ਮਹੀਨਿਆਂ ਲਈ ਖੂਨਦਾਨ ਨਾ ਕਰਨ ਦੀ ਸਲਾਹ ਦਿੱਤੀ ਜਾਂਦੀ ਹੈ ।
ਕੰਪੀਟੈਂਟ ਫਾਊਂਡੇਸ਼ਨ ਦੇ ਪ੍ਰਧਾਨ ਸ਼੍ਰੀ ਸੰਜੇ ਟੰਡਨ ਨੇ ਕਿਹਾ ਕਿ ਇਸ ਸਾਲ ਫਾਊਂਡੇਸ਼ਨ ਨੇ ਚੰਡੀਗੜ੍ਹ ਦੇ ਤਿੰਨ ਸ਼ਹਿਰਾਂ ਤੋਂ ਬਾਹਰੀ ਖੇਤਰ ਦੇ 13 ਵੱਖ ਵੱਖ ਥਾਵਾਂ ਤੇ ਖੂਨਦਾਨ ਕੈਂਪ ਆਯੋਜਿਤ ਕਰਨ ਦਾ ਫੈਸਲਾ ਕੀਤਾ ਹੈ ਤਾਂ ਜੋ ਕੋਵਿਡ ਮਹਾਮਾਰੀ ਦੌਰਾਨ ਖੂਨ ਦੀ ਲੋੜ ਨੂੰ ਪੂਰਾ ਕੀਤਾ ਜਾ ਸਕੇ । ਉਹਨਾਂ ਨੇ ਕੋਰੋਨਾ ਮਹਾਮਾਰੀ ਦੇ ਚੱਲਦਿਆਂ ਅਪੀਲ ਕੀਤੀ ਕਿ ਇਸ ਘੋਰ ਸੰਕਟ ਵਿੱਚ ਖੂਨਦਾਨ ਹੋਰ ਵੀ ਮਹੱਤਵਪੂਰਨ ਹੋ ਗਿਆ ਹੈ , ਕਿਉਂਕਿ ਖੂਨ ਦੀ ਸਪਲਾਈ ਬਹੁਤ ਮੁਸ਼ਕਿਲ ਹੋ ਗਈ ਹੈ । ਇਸ ਲਈ ਉਹਨਾਂ ਨੇ ਇਸ ਪਵਿੱਤਰ ਕੰਮ ਦੇ ਇੱਕ ਹਿੱਸੇ ਵਜੋਂ ਲੋਕਾਂ ਨੂੰ ਵਿਸ਼ੇਸ਼ਕਰ ਨੌਜਵਾਨਾਂ ਨੂੰ ਖੂਨਦਾਨ ਕਰਨ ਦੀ ਅਪੀਲ ਕੀਤੀ ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਯੂਪੀ ਦੇ ਚੰਦੌਸੀ ਵਿੱਚ ਕੋਲਡ ਸਟੋਰੇਜ ਵਿੱਚ ਹੋਏ ਹਾਦਸੇ ਕਾਰਨ ਹੋਏ ਜਾਨੀ ਨੁਕਸਾਨ 'ਤੇ ਸੋਗ ਪ੍ਰਗਟ ਕੀਤਾ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਉੱਤਰ ਪ੍ਰਦੇਸ਼ ਦੇ ਚੰਦੌਸੀ ਵਿੱਚ ਕੋਲਡ ਸਟੋਰੇਜ ਵਿੱਚ ਹੋਏ ਹਾਦਸੇ ਕਾਰਨ ਹੋਏ ਜਾਨੀ ਨੁਕਸਾਨ ਉੱਤੇ ਗਹਿਰੇ ਦੁੱਖ ਦਾ ਪ੍ਰਗਟਾਵਾ ਕੀਤਾ ਹੈ।
ਪ੍ਰਧਾਨ ਮੰਤਰੀ ਦਫ਼ਤਰ ਨੇ ਟਵੀਟ ਕੀਤਾ;
"ਉੱਤਰ ਪ੍ਰਦੇਸ਼ ਦੇ ਚੰਦੌਸੀ ਵਿੱਚ ਕੋਲਡ ਸਟੋਰੇਜ ਵਿੱਚ ਵਾਪਰਿਆ ਹਾਦਸਾ ਦੁਖਦਾਈ ਹੈ। ਜਾਨਾਂ ਗੁਆਉਣ ਵਾਲਿਆਂ ਦੇ ਪਰਿਵਾਰਾਂ ਨਾਲ ਮੇਰੀ ਸੰਵੇਦਨਾ ਹੈ। ਰਾਜ ਸਰਕਾਰ ਦੀ ਨਿਗਰਾਨੀ ਹੇਠ ਸਥਾਨਕ ਪ੍ਰਸ਼ਾਸਨ ਰਾਹਤ ਅਤੇ ਬਚਾਅ ਲਈ ਹਰ ਸੰਭਵ ਪ੍ਰਯਾਸ ਕਰ ਰਿਹਾ ਹੈ। ਮੈਂ ਸਾਰੇ ਜ਼ਖਮੀਆਂ ਦੀ ਜਲਦੀ ਤੋਂ ਜਲਦੀ ਸਿਹਤਯਾਬੀ ਦੀ ਕਾਮਨਾ ਕਰਦਾ ਹਾਂ।": ਪ੍ਰਧਾਨ ਮੰਤਰੀ
ਸਮਾਜਿਕ ਨਿਆਂ ਤੇ ਸਸ਼ਕਤੀਕਰਨ ਮੰਤਰਾਲਾ
ਨਵੀਂ ਨੈਸ਼ਨਲ ਓਵਰਸੀਜ਼ ਸਕੌਲਰਸ਼ਿਪ ਨੀਤੀ
ਸਮਾਜਿਕ ਨਿਆਂ ਅਤੇ ਸਸ਼ਕਤੀਕਰਣ ਵਿਭਾਗ ਅਨੁਸੂਚਿਤ ਜਾਤੀਆਂ ਆਦਿ ਦੇ ਵਿਦਿਆਰਥੀਆਂ ਲਈ ਨੈਸ਼ਨਲ ਓਵਰਸੀਜ਼ ਸਕੌਲਰਸ਼ਿਪ ਸਕੀਮ  ਨੂੰ ਲਾਗੂ ਕਰ ਰਿਹਾ ਹੈ।
ਸਮਾਜਿਕ ਨਿਆਂ ਅਤੇ ਸਸ਼ਕਤੀਕਰਣ ਵਿਭਾਗ ਸਮੇਂ-ਸਮੇਂ 'ਤੇ ਐੱਨਓਐੱਸ ਸਕੀਮ ਦਿਸ਼ਾ-ਨਿਰਦੇਸ਼ਾਂ ਦੀ ਸਮੀਖਿਆ ਕਰਦਾ ਹੈ ਅਤੇ ਪ੍ਰਕਿਰਿਆਵਾਂ ਨੂੰ ਸਰਲ ਬਣਾਉਣ ਅਤੇ ਪ੍ਰਕਿਰਿਆ ਨੂੰ ਹੋਰ ਪਾਰਦਰਸ਼ੀ ਬਣਾਉਣ ਲਈ ਬਦਲਾਅ ਕਰਦਾ ਹੈ। ਕਿਉਂਕਿ ਵਿਗਿਆਨ ਅਤੇ ਟੈਕਨੋਲੋਜੀ ਦੇ ਖੇਤਰਾਂ ਵਿੱਚ ਅਧਿਐਨ ਦੀ ਵਧੇਰੇ ਮੰਗ ਹੈ, ਸੰਸਾਧਨਾਂ ਦੀ ਬਿਹਤਰ ਵਰਤੋਂ ਕਰਨ ਲਈ, ਵਧੇਰੇ ਮੰਗ ਵਾਲੇ ਵਿਸ਼ਿਆਂ ਲਈ ਵਜ਼ੀਫੇ ਨੂੰ ਤਰਜੀਹ ਦਿੱਤੀ ਜਾ ਸਕਦੀ ਹੈ। ਅਧਿਐਨ ਦੇ ਉਹ ਖੇਤਰ ਜਿਨ੍ਹਾਂ ਵਿੱਚ ਭਾਰਤ ਦੀ ਮਜ਼ਬੂਤੀ ਹੈ ਜਾਂ ਜਿੱਥੇ ਭਾਰਤ ਵਿੱਚ ਫੀਲਡ ਵਰਕ ਕੀਤਾ ਜਾਣਾ ਹੈ, ਨੂੰ ਸੂਚੀ ਵਿੱਚੋਂ ਬਾਹਰ ਰੱਖਿਆ ਜਾ ਸਕਦਾ ਹੈ। ਇਸ ਅਨੁਸਾਰ, 2022-23 ਤੋਂ ਬਾਅਦ ਭਾਰਤੀ ਸੱਭਿਆਚਾਰ, ਵਿਰਾਸਤ, ਇਤਿਹਾਸ ਅਤੇ ਸਮਾਜਿਕ ਅਧਿਐਨਾਂ ਨਾਲ ਸਬੰਧਿਤ ਵਿਸ਼ਿਆਂ/ਕੋਰਸਾਂ ਨੂੰ ਸਕੌਲਰਸ਼ਿਪ ਦੇ ਅਵਾਰਡ ਲਈ ਵਿਚਾਰਿਆ ਨਹੀਂ ਜਾਵੇਗਾ, ਜਦੋਂ ਕਿ ਹੋਰ ਮਾਨਵਿਕੀ/ਸਮਾਜਿਕ ਵਿਗਿਆਨ ਵਿਸ਼ਿਆਂ ਜਿਵੇਂ ਕਿ ਕਾਨੂੰਨ, ਅਰਥ ਸ਼ਾਸਤਰ, ਮਨੋਵਿਗਿਆਨ ਆਦਿ, ਜਿਨ੍ਹਾਂ ਨੂੰ ਅੰਤਰਰਾਸ਼ਟਰੀ ਐਕਸਪੋਜਰ ਦੀ ਲੋੜ ਹੈ, ਅਜੇ ਵੀ ਫੰਡਿੰਗ ਲਈ ਉਪਲਬਧ ਹਨ। ਇਸ ਬਦਲਾਅ ਨੇ ਅਨੁਸੂਚਿਤ ਜਾਤੀ ਦੇ ਗਰੀਬ ਵਿਦਿਆਰਥੀਆਂ ਨੂੰ ਦੁਨੀਆ ਦੀਆਂ ਸਰਵੋਤਮ ਯੂਨੀਵਰਸਿਟੀਆਂ ਵਿੱਚ ਪੜ੍ਹਨ ਦੇ ਹੋਰ ਮੌਕੇ ਪ੍ਰਦਾਨ ਕੀਤੇ ਹਨ।
ਇਸ ਤਰ੍ਹਾਂ, ਕੋਈ ਨਵੀਂ ਰਾਸ਼ਟਰੀ ਓਵਰਸੀਜ਼ ਸਕੌਲਰਸ਼ਿਪ ਨੀਤੀ ਨਹੀਂ ਹੈ ਅਤੇ ਅਨੁਸੂਚਿਤ ਜਾਤੀਆਂ ਆਦਿ ਲਈ ਮੌਜੂਦਾ ਰਾਸ਼ਟਰੀ ਓਵਰਸੀਜ਼ ਸਕੌਲਰਸ਼ਿਪ ਸਕੀਮ ਇਸ ਵਿਭਾਗ ਦੁਆਰਾ ਦਿਸ਼ਾ-ਨਿਰਦੇਸ਼ਾਂ ਦੇ ਨਾਲ ਲਾਗੂ ਕੀਤੀ ਜਾਂਦੀ ਰਹੇਗੀ ਜਿਵੇਂ ਕਿ ਹਾਲ ਹੀ ਵਿੱਚ ਸੋਧਿਆ ਗਿਆ ਹੈ।
ਡੀਓਐੱਸਜੇਈ ਦੇ ਐੱਨਓਐੱਸ ਸਕੀਮ ਦਿਸ਼ਾ-ਨਿਰਦੇਸ਼, "ਹਰ ਵਰ੍ਹੇ ਲਈ ਅਵਾਰਡਾਂ ਦਾ 30% ਮਹਿਲਾ ਉਮੀਦਵਾਰਾਂ ਲਈ ਨਿਰਧਾਰਿਤ ਕੀਤਾ ਜਾਵੇਗਾ"। ਸਕੀਮ ਦਿਸ਼ਾ-ਨਿਰਦੇਸ਼ਾਂ ਦੀ ਇਸ ਧਾਰਾ ਵਿੱਚ ਕੋਈ ਤਬਦੀਲੀ ਨਹੀਂ ਕੀਤੀ ਗਈ ਹੈ ਅਤੇ ਇਸ ਲਈ, ਤਬਦੀਲੀਆਂ ਦਾ ਮਹਿਲਾ ਬਿਨੈਕਾਰਾਂ ਦੀ ਚੋਣ ਨੂੰ ਪ੍ਰਭਾਵਿਤ ਕਰਨ ਦੀ ਸੰਭਾਵਨਾ ਨਹੀਂ ਹੈ।
ਐਕਸ-ਓਫੀਸ਼ੀਓ ਨੌਮੀਨੀਜ਼ ਨੂੰ ਛੱਡ ਕੇ, ਰਾਸ਼ਟਰੀ ਨਿਗਰਾਨ ਕਮੇਟੀ  ਦੇ ਮੈਂਬਰਾਂ ਦਾ ਕਾਰਜਕਾਲ 21.06.2012 ਤੋਂ ਤਿੰਨ ਸਾਲ ਦਾ ਸੀ ਅਤੇ 20.06.2015 ਨੂੰ ਸਮਾਪਤ ਹੋ ਗਿਆ ਸੀ ਅਤੇ 17.07.2018 ਨੂੰ ਦੁਬਾਰਾ ਗਠਿਤ ਕੀਤੀ ਗਈ ਅਗਲੀ ਐੱਨਐੱਮਸੀ ਦੀ ਬੈਠਕ ਆਯੋਜਿਤ ਨਹੀਂ ਹੋ ਸਕੀ। ਇਸ ਲਈ, ਟਾਸਕ ਫੋਰਸ ਦੀਆਂ ਸਿਫਾਰਿਸ਼ਾਂ 'ਤੇ ਏਟੀਆਰ ਨੂੰ ਪੁਨਰਗਠਿਤ ਐੱਨਐੱਮਸੀ ਅੱਗੇ ਨਹੀਂ ਰੱਖਿਆ ਜਾ ਸਕਿਆ।
ਇਹ ਜਾਣਕਾਰੀ ਅੱਜ ਰਾਜ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਸਮਾਜਿਕ ਨਿਆਂ ਅਤੇ ਸਸ਼ਕਤੀਕਰਣ ਰਾਜ ਮੰਤਰੀ ਸ਼੍ਰੀ ਏ ਨਰਾਇਣਸਵਾਮੀ ਨੇ ਦਿੱਤੀ।
ਖਾਣ ਮੰਤਰਾਲਾ
ਜਨਵਰੀ 2021 ਦੌਰਾਨ ਖਣਿਜ ਉਤਪਾਦਨ 
ਜਨਵਰੀ , 2021 ਮਹੀਨਾ  ਮਾਈਨਿੰਗ ਅਤੇ ਖੱਡਾਂ ਦੇ ਖਣਿਜ ਉਤਪਾਦਨ ਦਾ ਸੂਚਕ ਅੰਕ 119 . 7 ਸੀ , ਜੋ ਜਨਵਰੀ , 2020 ਦੇ ਪੱਧਰ ਦੀ ਤੁਲਣਾ ’ਚ 3 . 7 % ਘੱਟ ਸੀ । ਅਪ੍ਰੈਲ - ਜਨਵਰੀ , 2020 - 21 ਦੀ ਮਿਆਦ ਲਈ ਸੰਚਿਤ ਵਾਧਾ ਪਿਛਲੇ ਸਾਲ ਦੀ ਤਤਸਮਾਨ ਮਿਆਦ ਦੀ ਤੁਲਣਾ ’ਚ  10 . 4 ਫ਼ੀਸਦੀ ਰਿਹਾ ।
ਜਨਵਰੀ 2021 ਚ ਮਹੱਤ’ਪੂਰਨ ਖਣਿਜਾਂ ਦਾ ਉਤਪਾਦਨ ਪੱਧਰ ਇਹ ਸੀ: ਕੋਲਾ 737 ਲੱਖ ਟਨ, ਲਿਗਨਾਈਟ 37 ਲੱਖ ਟਨ, ਕੁਦਰਤੀ ਗੈਸ  2478 ਮਿਲੀਅਨ ਸੀਯੂਐਮ, ਪੈਟਰੋਲੀਅਮ  26 ਲੱਖ ਟਨ, ਬਾਕਸਾਈਟ 1882 ਹਜ਼ਾਰ ਟਨ, ਕ੍ਰੋਮਾਈਟ 471 ਹਜ਼ਾਰ ਟਨ, ਕਾਪਰ 10 ਹਜ਼ਾਰ ਟਨ, ਸੋਨਾ 92 ਕਿਲੋਗ੍ਰਾਮ, ਲੋਹਾ 214 ਲੱਖ ਟਨ, ਲੀਡ ਗਾੜ੍ਹਾਪਣ 35 ਹਜ਼ਾਰ ਟਨ, ਮੈਂਗਨੀਜ਼ ਧਾਤ 270 ਹਜ਼ਾਰ ਟਨ, ਜ਼ਿੰਕ ਕੇਂਦਰਿਤ 150 ਹਜ਼ਾਰ ਟਨ, ਚੂਨਾ ਪੱਥਰ 344 ਲੱਖ ਟਨ, ਫਾਸਫੋਰਾਈਟ 141 ਹਜ਼ਾਰ ਟਨ, ਮੈਗਨੀਸਾਈਟ 7 ਹਜ਼ਾਰ ਟਨ ਅਤੇ ਹੀਰਾ 0 ਕੈਰੇਟ ਹੈ।
ਜਨਵਰੀ, 2021 ਦੇ ਮੁਕਾਬਲੇ ਜਨਵਰੀ, 2021 ਦੇ ਦੌਰਾਨ ਸਕਾਰਾਤਮਕ ਵਾਧਾ ਦਰਸਾਉਣ ਵਾਲੇ ਮਹੱਤਵਪੂਰਣ ਖਣਿਜ ਉਤਪਾਦਾਂ ’ਚ ਸ਼ਾਮਿਲ ਹਨ: - ‘ਜ਼ਿੰਕ ਕੇਂਦਿ੍ਰਤ’ , ‘ਫਾਸਫੋਰਾਈਟ’  ‘ਕ੍ਰੋਮਾਈਟ’  ‘ਚੂਨਾ ਪੱਥਰ’ , ਅਤੇ ‘ਮੈਂਗਨੀਜ਼ ਧਾਤ’ . ਹੋਰ ਮਹੱਤਪੂਰਣ ਖਣਿਜ ਉਤਪਾਦਨ ਜੋ ਕਿ ਨਕਾਰਾਤਮਕ ਵਾਧਾ ਦਰਸਾਉਂਦੇ ਹਨ ਉਹ ਹਨ: ‘ਸੋਨਾ’ [ 42.5%], ‘ਤਾਂਬਾ ਧਿਆਨ ਕੇਂਦਰਿਤ’ [ 19.8%], ‘ਲਿਗਨਾਈਟ’ [ 17.8%], ‘ਬਾਕਸਾਈਟ’ [ 13.6%], ‘ਆਇਰਨ ਧਾਤੂ’ [’ [ 4.6%], ‘ਲੀਡ ਸੈਂਟਰੈਂਟ’ [ 2.5%], ‘ਕੁਦਰਤੀ ਗੈਸ )’ [ 2.1%], ਅਤੇ ‘ਕੋਲਾ’ [ 1.8%].
ਐਮਸੀ/ਕੇਪੀ/ਏਕੇ
(Visitor Counter : 60
ਕਾਰਪੋਰੇਟ ਮਾਮਲੇ ਮੰਤਰਾਲਾ
ਰਾਸ਼ਟਰਪਤੀ ਨੇ ਇਨਸੋਲਵੈਂਸੀ ਅਤੇ ਦੀਵਾਲੀਆਪਣ ਕੋਡ  ਆਰਡੀਨੈਂਸ, 2021 ਜਾਰੀ ਕੀਤਾ
ਰਾਸ਼ਟਰਪਤੀ ਨੇ 4 ਅਪ੍ਰੈਲ 2021 ਨੂੰ ਇਨਸੋਲਵੈਂਸੀ ਅਤੇ ਦਿਵਾਲੀਆਪਣ ਕੋਡ  ਆਰਡੀਨੈਂਸ, 2021 ਜਾਰੀ ਕੀਤਾ। ਕੈਬਿਨੇਟ ਨੇ ਇਨਸੋਲਵੈਂਸੀ ਅਤੇ ਦਿਵਾਲੀਆਪਣ ਕੋਡ, 2016  ਵਿਚ ਸੋਧਾਂ ਕਰਨ ਦੇ ਪ੍ਰਸਤਾਵ ਨੂੰ 31 ਮਾਰਚ 2021 ਨੂੰ ਇਂਸੋਲਵੇਂਸੀ ਅਤੇ ਦਿਵਾਲਿਆਪਣ ਕੋਡ  ਆਰਡੀਨੈਂਸ 2021 ਰਾਹੀਂ ਮਨਜ਼ੂਰੀ ਦੇ ਦਿੱਤੀ ਸੀ।
ਸੋਧਾਂ ਦਾ ਮਕਸਦ ਸਾਰੇ ਹਿੱਸੇਦਾਰਾਂ ਲਈ ਜਲਦੀ, ਕਿਫਾਇਤੀ, ਪ੍ਰਭਾਵਸ਼ਾਲੀ ਅਤੇ ਮਹੱਤਵ ਵਧਾਉਣ ਵਾਲੇ ਨਤੀਜਿਆਂ ਨੂੰ ਸੁਨਿਸ਼ਚਿਤ ਕਰਨ ਲਈ, ਨਿਯਮਾਵਲੀ ਅਧੀਨ ਸੂਖਮ, ਛੋਟੇ ਅਤੇ ਦਰਮਿਆਨੇ ਉੱਦਮਾਂ  ਦੇ ਤੌਰ ਤੇ ਸ਼੍ਰੇਣੀਬੱਧ ਵਿਅਕਤੀਆਂ ਲਈ ਇੱਕ ਪ੍ਰਭਾਵਸ਼ਾਲੀ ਵਿਕਲਪਕ ਇਨਸੋਲਵੈਂਸੀ ਦੇ ਨਿਪਟਾਰੇ ਦਾ ਢਾਂਚਾ ਪ੍ਰਦਾਨ ਕਰਨਾ ਹੈ ਜੋ ਐਮਐਸਐਮਈ ਕਾਰੋਬਾਰਾਂ ਦੀ ਨਿਰੰਤਰਤਾ ਵਿੱਚ ਘੱਟੋ ਘੱਟ ਵਿਘਨ ਪਾਉਂਦਾ ਹੈ ਅਤੇ ਨੌਕਰੀਆਂ ਦੀ ਸੁਰੱਖਿਆ ਕਰਦਾ ਹੈ। ਪਹਿਲ ਇਕ ਟਰੱਸਟ ਦੇ ਨਮੂਨੇ 'ਤੇ ਅਧਾਰਤ ਹੈ ਅਤੇ ਸੋਧਾਂ ਇਹ ਯਕੀਨੀ ਬਣਾਉਣ ਦੀ ਕੋਸ਼ਿਸ਼ ਕਰ ਕੇ ਇਮਾਨਦਾਰ ਐਮਐਸਐਮਈ ਮਾਲਕਾਂ ਦਾ ਸਨਮਾਨ ਕਰਦੀਆਂ ਹਨ ਕਿ ਨਿਪਟਾਰਾ ਹੋਵੇ ਤੇ ਕੰਪਨੀ ਉਨ੍ਹਾਂ ਦੇ ਨਾਲ ਰਹੇ।
ਇਹ ਉਮੀਦ ਕੀਤੀ ਜਾਂਦੀ ਹੈ ਕਿ ਐਮਐਸਐਮਈਜ਼ ਲਈ ਕੋਡ ਵਿੱਚ ਪ੍ਰੀ-ਪੈਕੇਜਡ ਇਨਸੋਲਵੈਂਸੀ ਰੈਜ਼ੋਲਿਉਸ਼ਨ ਪ੍ਰਕਿਰਿਆ ਨੂੰ ਸ਼ਾਮਲ ਕਰਨਾ, ਮਹਾਮਾਰੀ ਦੇ ਪ੍ਰਭਾਵ ਅਤੇ ਉਨ੍ਹਾਂ ਦੇ ਕਾਰੋਬਾਰ ਦੇ ਵਿਲੱਖਣ ਸੁਭਾਅ ਦੇ ਕਾਰਨ, ਆਰਥਿਕਤਾ ਵਿੱਚ ਉਨ੍ਹਾਂ ਦੀ ਮਹੱਤਤਾ ਨੂੰ ਚੰਗੀ ਤਰ੍ਹਾਂ ਮੰਨਦਿਆਂ, ਐਮਐਸਐਮਈਜ਼ ਨੂੰ ਦਰਪੇਸ਼ ਪ੍ਰੇਸ਼ਾਨੀ ਨੂੰ ਦੂਰ ਕਰੇਗਾ। ਇਹ ਕਾਰਪੋਰੇਟ ਵਿਅਕਤੀਆਂ ਲਈ ਐਮ ਐਸ ਐਮ ਈ ਦੇ ਤੌਰ ਤੇ ਸ਼੍ਰੇਣੀਬੱਧ ਵਰਗੀਕ੍ਰਿਤ ਇਨਸੋਲਵੈਂਸੀ ਨਿਪਟਾਰਾ ਫਰੇਮਵਰਕ ਪ੍ਰਦਾਨ ਕਰਦਾ ਹੈ ਤਾਂ ਜੋ ਸਮੇਂ ਸਿਰ, ਕੁਸ਼ਲ ਅਤੇ ਕਿਫਾਇਤੀ ਨਿਪਟਾਰੇ ਲਈ ਕਰਜ਼ੇ ਦੀ ਮਾਰਕੀਟ, ਰੋਜ਼ਗਾਰ ਦੀ ਸੰਭਾਲ, ਈਜ ਆਫ ਡੂਇੰਗ ਬਿਜਨੇਸ ਅਤੇ ਉੱਦਮ ਪੂੰਜੀ ਦੀ ਸਾਂਭ ਸੰਭਾਲ ਨੂੰ ਯਕੀਨੀ ਬਣਾਇਆ ਜਾ ਸਕੇ। ਕੋਡ ਵਿਚ ਸੋਧ ਦੇ ਹੋਰ ਉਮੀਦ ਕੀਤੇ ਪ੍ਰਭਾਵ ਅਤੇ ਲਾਭ ਐਡਜੁਡੀਕੇਟਿੰਗ ਅਥਾਰਟੀ 'ਤੇ ਬੋਝ ਨੂੰ ਘੱਟ ਕਰਦੇ ਹਨ, ਕਾਰਪੋਰੇਟ ਰਿਣਦਾਤਾ  ਲਈ ਕਾਰੋਬਾਰਾਂ ਦੇ ਕੰਮਕਾਜ ਨੂੰ ਜਾਰੀ ਰੱਖਣ ਦਾ ਭਰੋਸਾ, ਵਿੱਤੀ ਲੈਣਦਾਰਾਂ ਲਈ ਘੱਟ ਪ੍ਰਕਿਰਿਆ ਖਰਚਿਆਂ ਅਤੇ ਵੱਧ ਤੋਂ ਵੱਧ ਜਾਇਦਾਦ ਦੀ ਪ੍ਰਾਪਤੀ  ਅਤੇ ਸੀਡੀ ਨਾਲ ਵਪਾਰ ਸੰਬੰਧੀ ਸੰਬੰਧ ਜਾਰੀ ਰੱਖਣ ਦਾ ਭਰੋਸਾ ਅਤੇ ਕਾਰਜਸ਼ੀਲ ਲੈਣਦਾਰਾਂ  ਲਈ ਅਧਿਕਾਰਾਂ ਦੀ ਸੁਰੱਖਿਆ ਪ੍ਰਦਾਨ ਕਰਦਾ ਹੈ।
ਸੋਧ ਆਰਡੀਨੈਂਸ 4, 5, 11, 33, 34, 61, 65, 77, 208, 239, 240 ਵਰਗੀਆਂ ਧਾਰਾਵਾਂ ਵਿਚ ਸੋਧ ਕਰਨ ਦੀ ਮੰਗ ਕਰਦਾ ਹੈ ਅਤੇ 11- ਏ, 67 ਏ, 77 ਏ ਵਰਗੇ ਨਵੇਂ ਸੈਕਸ਼ਨ ਸ਼ਾਮਲ ਕਰਦਾ ਹੈ ਅਤੇ ਪ੍ਰੀ-ਪੈਕੇਜਡ ਤੇ ਆਈਆਈਆਈ ਏ ਦੇ ਤੌਰ ਤੇ ਇਕ ਨਵਾਂ ਚੈਪਟਰ ਸ਼ਾਮਲ ਕਰਦਾ ਹੈ ਜੋ ਇਨਸੋਲਵੈਂਸੀ ਲਾਅ ਕਮੇਟੀ  ਵੱਲੋਂ ਕੀਤੀਆਂ ਗਈਆਂ ਸਿਫਾਰਸ਼ਾਂ ਦੇ ਅਧਾਰ ਤੇ ਕੋਡ ਵਿੱਚ ਐਮਐਸਐਮਈ ਲਈ ਇਨਸੋਲਵੈਂਸੀ ਨਿਪਟਾਰਾ ਪ੍ਰਕਿਰਿਆ ਲਈ ਹੈ।
ਸੋਧ ਦੀ ਡਿਟੇਲ ਅਨੇਕਸਚਰ ’ਚ ਦਿਤੀ ਗਈ ਹੈ-
https://static.pib.gov.in/WriteReadData/specificdocs/documents/2021/apr/doc20214711.pdf
-----------------------------------------------
ਆਰ ਐਮ/ਐਮ ਵੀ/ਕੇ ਐਮ ਐਨ
(Visitor Counter : 163
ਰੇਲ ਮੰਤਰਾਲਾ
ਅਣਅਧਿਕਾਰਤ ਈ-ਟਿਕਟਿੰਗ ਨੂੰ ਰੋਕਣ ਲਈ ਭਾਰਤੀ ਰੇਲਵੇ ਦੁਆਰਾ ਕੀਤੇ ਗਏ ਉਪਾਅ
ਈ-ਟਿਕਟਾਂ ਸਬੰਧੀ ਹੁੰਦੇ ਗ਼ਲਤ ਕੰਮਾਂ 'ਤੇ ਲਗਾਮ ਲਗਾਉਣ ਲਈ, ਭਾਰਤੀ ਰੇਲਵੇ ਨੇ ਕਈ ਰੋਕਥਾਮਕ ਅਤੇ ਦੰਡਾਤਮਕ ਉਪਾਅ ਕੀਤੇ ਹਨ। ਇਸ ਸਬੰਧ ਵਿੱਚ ਆਈਆਰਸੀਟੀਸੀ ਰਿਜ਼ਰਵੇਸ਼ਨ ਵੈੱਬਸਾਈਟ ਨੂੰ ਗਲਤੀਰਹਿਤ  ਬਣਾਉਣ ਲਈ ਕੁਝ ਮਹੱਤਵਪੂਰਣ ਪਹਿਲਾਂ ਹੇਠ ਲਿਖੀਆਂ ਹਨ:
• ਇਹ ਯਕੀਨੀ ਬਣਾਉਣ ਲਈ ਹਦਾਇਤਾਂ ਜਾਰੀ ਕੀਤੀਆਂ ਗਈਆਂ ਹਨ ਕਿ ਰਿਜ਼ਰਵ ਟਿਕਟਾਂ ਦੀ ਬੁਕਿੰਗ ਵੇਲੇ ਸੰਖੇਪ ਨਾਵਾਂ ‘ਤੇ ਟਿਕਟਾਂ ਬੁੱਕ ਨਾ ਕੀਤੀਆਂ ਜਾਣ ਅਤੇ ਰਿਜ਼ਰਵ ਟਿਕਟ ਬੁੱਕ ਕਰਦੇ ਸਮੇਂ ਟਿਕਟਾਂ ‘ਤੇ ਯਾਤਰੀ ਦਾ ਪੂਰਾ ਨਾਮ ਅਤੇ, ਜਿੱਥੇ ਵੀ ਲਾਗੂ ਹੋਵੇ, ਉਪਨਾਮ ਵੀ ਦਰਜ ਕੀਤਾ ਜਾਵੇ।
• ਰਾਖਵੀਂ ਸ਼੍ਰੇਣੀ ਵਿੱਚ ਯਾਤਰਾ ਕਰਦੇ ਸਮੇਂ ਯਾਤਰੀਆਂ ਵਿੱਚੋਂ ਇੱਕ ਲਈ ਨਿਰਧਾਰਤ ਪਹਿਚਾਣ ਪ੍ਰਮਾਣ ਰੱਖਣਾ ਲਾਜ਼ਮੀ ਕੀਤਾ ਗਿਆ ਹੈ।
• ਸਕ੍ਰਿਪਟਿੰਗ ਸੋਫਟਵੇਅਰ ਦੀ ਵਰਤੋਂ ਸਮੇਤ ਅਣਅਧਿਕਾਰਤ ਟਿਕਟਿੰਗ ਗਤੀਵਿਧੀਆਂ ਨੂੰ ਰੋਕਣ ਲਈ ਜਨਤਕ ਸੰਪਰਕ ਖੇਤਰਾਂ ਜਿਵੇਂ ਕਿ ਪੈਸੈਂਜਰ ਰਿਜ਼ਰਵੇਸ਼ਨ ਸਿਸਟਮ  ਕੇਂਦਰਾਂ, ਬੁਕਿੰਗ ਦਫਤਰਾਂ, ਪਲੇਟਫਾਰਮ, ਟ੍ਰੇਨਾਂ ਆਦਿ ਵਿੱਚ ਨਿਯਮਤ ਜਾਂਚ ਕੀਤੀ ਜਾਂਦੀ ਹੈ। ਅਜਿਹੀਆਂ ਚੈਕਿੰਗਾਂ ਸਿਖਰ ਦੇ ਸਮਿਆਂ ਜਿਵੇਂ ਤਿਉਹਾਰਾਂ, ਛੁੱਟੀਆਂ ਆਦਿ ਦੇ ਸਮੇਂ ਤੇਜ਼ ਕਰ ਦਿੱਤੀਆਂ ਜਾਂਦੀਆਂ ਹਨ।
• ਟਿਕਟਾਂ ਦੀ ਔਨਲਾਈਨ ਬੁਕਿੰਗ ਦੇ ਮਾਮਲੇ ਵਿੱਚ, ਯਾਤਰੀਆਂ ਦੇ ਵੇਰਵੇ ਅਤੇ ਕੈਪਚਾ  ਦਰਜ ਕਰਨ ਲਈ ਘੱਟੋ ਘੱਟ ਸਮੇਂ ਦੇ ਚੈੱਕ ਲਾਗੂ ਕੀਤੇ ਗਏ ਹਨ ਅਤੇ 35 ਸਕਿੰਟਾਂ ਤੋਂ ਪਹਿਲਾਂ ਕੋਈ ਟਿਕਟ ਬੁੱਕ ਨਹੀਂ ਕੀਤੀ ਜਾ ਸਕਦੀ। ਉਪਭੋਗਤਾ ਆਈਡੀ’ਜ਼ ਦੀ ਰੋਜ਼ਾਨਾ ਦੇ ਅਧਾਰ ‘ਤੇ ਜਾਂਚ ਕੀਤੀ ਜਾਂਦੀ ਹੈ ਅਤੇ ਜੋ ਆਈਡੀ’ਜ਼ ਟਿਕਟਾਂ ਦੀ ਤੇਜ਼ ਬੁਕਿੰਗ ਵਰਗੀਆਂ ਗਲਤ ਪ੍ਰੈਕਟਿਸਾਂ ਦੀ ਵਰਤੋਂ ਕਰਦੀਆਂ ਪਾਈਆਂ ਜਾਂਦੀਆਂ ਹਨ ਉਹਨਾਂ ਨੂੰ ਅਯੋਗ ਕਰ ਦਿੱਤਾ ਜਾਂਦਾ ਹੈ।
• ਆਈਆਰਸੀਟੀਸੀ ਦੇ ਅਧਿਕਾਰਤ ਏਜੰਟਾਂ ਨੂੰ ਐਡਵਾਂਸ ਰਿਜ਼ਰਵੇਸ਼ਨ ਪੀਰੀਅਡ  ਬੁਕਿੰਗ ਅਤੇ ਤਤਕਾਲ ਬੁਕਿੰਗ ਨੂੰ ਖੋਲ੍ਹੇ ਜਾਣ ਦੇ ਪਹਿਲੇ ਪੰਦਰਾਂ ਮਿੰਟਾਂ ਦੌਰਾਨ ਟਿਕਟਾਂ ਦੀ ਬੁਕਿੰਗ 'ਤੇ ਪਾਬੰਦੀ ਲਗਾਈ ਗਈ ਹੈ।
• ਆਮ ਲੋਕਾਂ ਨੂੰ ਵੀ ਪਬਲਿਕ ਐਡਰੈਸ ਸਿਸਟਮ ਅਤੇ ਮੀਡੀਆ ਦੁਆਰਾ, ਬੇਈਮਾਨ ਤੱਤਾਂ ਤੋਂ ਟਿਕਟਾਂ ਨਾ ਖਰੀਦਣ ਅਤੇ ਇਹਨਾਂ ਸਰੋਤਾਂ ਤੋਂ ਟਿਕਟਾਂ ਖਰੀਦਣ ਦੇ ਨਤੀਜਿਆਂ ਬਾਰੇ ਸਿਖਿਅਤ ਕੀਤਾ ਜਾਂਦਾ ਹੈ।
• ਆਈਆਰਸੀਟੀਸੀ ਉਪਭੋਗਤਾ ਆਈਡੀ ਬਣਾਉਣ ਅਤੇ ਪ੍ਰਤੀ ਉਪਭੋਗਤਾ ਟਿਕਟਾਂ ਦੀ ਬੁਕਿੰਗ 'ਤੇ ਪਾਬੰਦੀਆਂ ਲਗਾਈਆਂ ਗਈਆਂ ਹਨ।
• ਰਜਿਸਟ੍ਰੇਸ਼ਨ, ਲੌਗਇਨ ਅਤੇ ਬੁਕਿੰਗ ਪੇਜ 'ਤੇ ਡਾਇਨਾਮਿਕ ਕੈਪਚਾ ਸ਼ੁਰੂ ਕੀਤਾ ਗਿਆ ਹੈ।
• ਸਟੈਂਡਰਾਈਜੇਸ਼ਨ ਟੈਸਟਿੰਗ ਅਤੇ ਕੁਆਲਟੀ ਸਰਟੀਫਿਕੇਸ਼ਨ  ਦੁਆਰਾ ਮਲਟੀਲੇਅਰ ਸੁਰੱਖਿਆ ਅਤੇ ਨਿਯਮਤ ਆਡਿਟ।
• ਇੰਡੀਅਨ ਰੇਲਵੇ ਕੈਟਰਿੰਗ ਐਂਡ ਟੂਰਿਜ਼ਮ ਕਾਰਪੋਰੇਸ਼ਨ  ਪੋਰਟਲ ਤੋਂ ਬੁਕਿੰਗ ਦੇ ਮਾਮਲੇ ਵਿੱਚ ਇੱਕ ਵਿਅਕਤੀਗਤ ਉਪਭੋਗਤਾ ਦੁਆਰਾ ਇੱਕ ਮਹੀਨੇ ਵਿੱਚ 6 ਰੇਲਵੇ ਟਿਕਟਾਂ ਦੀ ਬੁਕਿੰਗ ਦੀ ਸੀਮਾ ਨਿਰਧਾਰਤ ਕੀਤੀ ਗਈ ਹੈ। ਇਸ ਸੀਮਾ ਨੂੰ ਉਨ੍ਹਾਂ ਵਿਅਕਤੀਗਤ ਉਪਭੋਗਤਾਵਾਂ ਲਈ ਇੱਕ ਮਹੀਨੇ ਵਿੱਚ 12 ਰੇਲਵੇ ਟਿਕਟਾਂ ਵਿੱਚ ਸੋਧਿਆ ਗਿਆ ਹੈ ਜਿਨ੍ਹਾਂ ਨੇ ਆਪਣੀ ਆਈਆਰਸੀਟੀਸੀ ਉਪਭੋਗਤਾ ਆਈਡੀ ਨੂੰ ਆਪਣੇ ਅਧਾਰ ਨੰਬਰ ਨਾਲ ਜੋੜਿਆ ਹੈ ਅਤੇ ਇਹ ਸੁਨਿਸ਼ਚਿਤ ਕੀਤਾ ਗਿਆ ਹੈ ਕਿ ਯਾਤਰੀ ਸੂਚੀ ਵਿੱਚ ਘੱਟੋ ਘੱਟ ਇੱਕ ਯਾਤਰੀ ਆਧਾਰ ਨੰਬਰ ਦੁਆਰਾ ਪ੍ਰਮਾਣਿਤ ਹੋਵੇ।
• ਆਰਪੀਐੱਫ ਵੱਲੋਂ ਰੇਲਵੇ ਟਿਕਟਾਂ ਦੀ ਖਰੀਦ ਅਤੇ ਸਪਲਾਈ ਦੇ ਅਣਅਧਿਕਾਰਤ ਕਾਰੋਬਾਰ ਵਿੱਚ ਸ਼ਾਮਲ ਪਾਏ ਗਏ ਵਿਅਕਤੀਆਂ/ਏਜੰਸੀਆਂ ਖ਼ਿਲਾਫ਼ ਨਿਯਮਤ ਮੁਹਿੰਮ ਚਲਾਈ ਜਾ ਰਹੀ ਹੈ। ਅਪਰਾਧੀਆਂ ਖਿਲਾਫ ਰੇਲਵੇ ਐਕਟ ਦੀ ਧਾਰਾ 143 ਅਧੀਨ ਕੇਸ ਦਰਜ ਕੀਤਾ ਜਾਂਦਾ ਹੈ। ਵੱਡੇ ਅਪਰਾਧ ਅਤੇ ਹੋਰ ਅਪਰਾਧਾਂ ਦੀ ਸਮੱਗਰੀ ਵਾਲੇ ਕੇਸਾਂ ਦੀ ਜਾਂਚ ਸੀਬੀਆਈ ਅਤੇ ਹੋਰ ਕਾਨੂੰਨ ਲਾਗੂਕਰਨ ਏਜੰਸੀਆਂ ਦੇ ਤਾਲਮੇਲ ਨਾਲ ਕੀਤੀ ਜਾ ਰਹੀ ਹੈ।
• ਆਈਆਰਸੀਟੀਸੀ ਆਈਡੀਜ਼ ਦੀ ਤਸਦੀਕ ਲਈ ਫੈਲੋ ਅਪ ਐਕਸ਼ਨ ਦੇ ਨਾਲ-ਨਾਲ ਅਣਅਧਿਕਾਰਤ ਈ-ਟਿਕਟਿੰਗ ਦੇ ਮਾਮਲਿਆਂ ਦਾ ਪਤਾ ਲਗਾਉਣ ਲਈ ਪ੍ਰਬੱਲ  ਕਿਊਰੀ ਅਧਾਰਤ ਐਪਲੀਕੇਸ਼ਨ ਦੀ ਵਰਤੋਂ।
ਇਹ ਜਾਣਕਾਰੀ ਰੇਲਵੇ, ਵਣਜ ਅਤੇ ਉਦਯੋਗ ਅਤੇ ਖਪਤਕਾਰ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ, ਸ਼੍ਰੀ ਪਿਯੂਸ਼ ਗੋਇਲ ਨੇ ਅੱਜ ਲੋਕ ਸਭਾ ਵਿੱਚ ਇੱਕ ਪ੍ਰਸ਼ਨ ਦੇ ਲਿਖਤੀ ਜਵਾਬ ਵਿੱਚ ਦਿੱਤੀ।
ਰੱਖਿਆ ਮੰਤਰਾਲਾ
ਜੰਮੂ-ਕਸ਼ਮੀਰ ਵਿੱਚ ਪਾਕਿਸਤਾਨ ਵੱਲੋਂ ਸੀਜ਼ਫਾਇਰ ਦੀ ਉਲੰਘਣਾ
ਇਸ ਸਾਲ  ਜੰਮੂ ਖੇਤਰ ਵਿੱਚ ਕੰਟਰੋਲ ਰੇਖਾ ਦੇ ਨਾਲ-ਨਾਲ ਸੀਜ਼ਫਾਇਰ ਦੀਆਂ 3186 ਘਟਨਾਵਾਂ ਵਾਪਰੀਆਂ ਹਨ । ਇਸ ਤੋਂ ਇਲਾਵਾ, ਇਸ ਸਾਲ  ਦੌਰਾਨ ਜੰਮੂ ਖੇਤਰ ਵਿਚ ਭਾਰਤ-ਪਾਕਿਸਤਾਨ ਅੰਤਰਰਾਸ਼ਟਰੀ ਸਰਹੱਦ ਦੇ ਨਾਲ-ਨਾਲ ਗੋਲੀਬਾਰੀ ਦੀਆਂ 242 ਘਟਨਾਵਾਂ ਵਾਪਰੀਆਂ ਹਨ।
ਇਸ ਸਾਲ ਜੰਮੂ-ਕਸ਼ਮੀਰ ਵਿਚ  08 ਕੀਮਤੀ ਜਾਨਾਂ ਗਈਆਂ ਹਨ ਅਤੇ ਫੌਜ ਦੇ 02 ਹੋਰ ਜਵਾਨਾਂ ਦੀ ਅਚਾਨਕ ਹੋਏ ਹਾਦਸਿਆਂ ਵਿੱਚ ਜਾਨ ਗਈ । ਇਸ ਤੋਂ ਇਲਾਵਾ, ਜੰਮੂ ਕਸ਼ਮੀਰ ਵਿਚ ਅੰਤਰਰਾਸ਼ਟਰੀ ਸਰਹੱਦ ਅਤੇ ਕੰਟਰੋਲ ਰੇਖਾ ਦੇ ਨਾਲ ਬੀਐਸਐਫ ਦੇ 05 ਜਵਾਨਾਂ ਵੀ ਸ਼ਹੀਦ ਹੋਏ ਹਨ ।
ਗੋਲੀਬੰਦੀ ਦੀ ਉਲੰਘਣਾ ਦਾ ਮੂੰਹ ਤੋੜਵਾਂ ਢੁਕਵਾਂ ਜਵਾਬ, ਜਿਵੇਂ ਕਿ ਲੋੜੀਂਦਾ ਹੈ, ਨੂੰ ਭਾਰਤੀ ਫੌਜ / ਬੀਐਸਐਫ ਵੱਲੋਂ ਮੌਕੇ 'ਤੇ ਹੀ ਅੰਜਾਮ ਦਿੱਤਾ ਜਾਂਦਾ ਹੈ। ਇਸ ਤੋਂ ਇਲਾਵਾ, ਜੰਗਬੰਦੀ ਦੀ ਉਲੰਘਣਾ ਦੇ ਸਾਰੇ ਮਾਮਲੇ ਪਾਕਿਸਤਾਨ ਦੇ ਅਧਿਕਾਰੀਆਂ ਨਾਲ ਹਾਟਲਾਈਨਜ਼, ਫਲੈਗ ਮੀਟਿੰਗਾਂ, ਡਾਇਰੈਕਟੋਰੇਟ ਜਨਰਲ ਆਫ਼ ਮਿਲਟਰੀ ਆਪ੍ਰੇਸ਼ਨਜ਼ ਪੱਧਰ ਦੀ ਗੱਲਬਾਤ ਅਤੇ ਦੋਵਾਂ ਦੇਸ਼ਾਂ ਦਰਮਿਆਨ ਸਥਾਪਿਤ ਕੀਤੇ ਗਏ ਕੂਟਨੀਤਕ ਚੈਨਲਾਂ ਰਾਹੀਂ ਧਿਆਨ ਵਿੱਚ ਲਿਆਏ ਜਾਂਦੇ ਹਨ।
ਇਹ ਜਾਣਕਾਰੀ ਰਕਸ਼ਾ ਰਾਜ ਮੰਤਰੀ ਸ਼੍ਰੀ ਸ਼੍ਰੀਪਦ ਨਾਇਕ ਨੇ ਅੱਜ ਰਾਜ ਸਭਾ ਵਿੱਚ ਸ਼੍ਰੀ ਸੀ.ਐੱਮ. ਰਮੇਸ਼ ਨੂੰ ਲਿਖਤੀ ਜਵਾਬ ਵਿੱਚ ਦਿੱਤੀ।
ਏਬੀਬੀ / ਨਾਮਪੀ / ਕੇਏ / ਡੀਕੇ
(Visitor Counter : 97
ਬਿਜਲੀ ਮੰਤਰਾਲਾ
ਐਨਐਚਪੀਸੀ ਦੇ ਸੀਐਮਡੀ ਨੇ ਇੰਡੋ-ਨੇਪਾਲ ਲਿੰਕ ਨਹਿਰ ਦੇ ਹੈੱਡ ਰੈਗੂਲੇਟਰ ਕਾਰਜਾਂ ਦਾ ਨੀਂਹ ਪੱਥਰ ਰੱਖਿਆ
ਭਾਰਤ ਦੀ ਪ੍ਰਮੁੱਖ ਪਣ ਬਿਜਲੀ ਕੰਪਨੀ ਅਤੇ ਬਿਜਲੀ ਮੰਤਰਾਲੇ ਦੇ ਅਧੀਨ ਇੱਕ ਪੀਐਸਯੂ ਐਨਐਚਪੀਸੀ ਦੇ ਸੀਐਮਡੀ ਸ਼੍ਰੀ ਏ ਕੇ ਸਿੰਘ ਨੇ 8 ਦਸੰਬਰ 2020 ਨੂੰ ਬਨਬਾਸਾ, ਜ਼ਿਲ੍ਹਾ ਚੰਪਾਵਤ  ਵਿੱਚ ਸਥਿਤ ਐਨਐਚਪੀਸੀ ਦੇ ਤਨਕਪੁਰ ਪਾਵਰ ਸਟੇਸ਼ਨ ਦੇ ਬੈਰਜ ਵਿਖੇ ਇੰਡੋ-ਨੇਪਾਲ ਲਿੰਕ ਨਹਿਰ ਦੇ ਹੈੱਡ ਰੈਗੂਲੇਟਰ ਕਾਰਜਾਂ ਦਾ ਨੀਂਹ ਪੱਥਰ ਰੱਖਿਆ। 1.2 ਕਿਲੋਮੀਟਰ ਲੰਬੀ ਇੰਡੋ-ਨੇਪਾਲ ਨਹਿਰ ਦਾ ਨਿਰਮਾਣ ਭਾਰਤ ਅਤੇ ਨੇਪਾਲ ਦਰਮਿਆਨ ਹੋਈ ‘ਮਹਾਂਕਾਲੀ ਸੰਧੀ’ ਤਹਿਤ ਕੀਤਾ ਜਾ ਰਿਹਾ ਹੈ।
ਸ਼੍ਰੀ ਏ ਕੇ ਸਿੰਘ , ਸੀਐਮਡੀ, ਐਨਐਚਪੀਸੀ ਨੇ 8 ਦਸੰਬਰ 2020 ਨੂੰ ਬਨਬਾਸਾ, ਜ਼ਿਲ੍ਹਾ ਚੰਪਾਵਤ  ਵਿੱਚ ਸਥਿਤ ਐਨਐਚਪੀਸੀ ਦੇ ਤਨਕਪੁਰ ਪਾਵਰ ਸਟੇਸ਼ਨ ਦੇ ਬੈਰਜ ਵਿਖੇ ਇੰਡੋ-ਨੇਪਾਲ ਲਿੰਕ ਨਹਿਰ ਦੇ ਹੈੱਡ ਰੈਗੂਲੇਟਰ ਕਾਰਜਾਂ ਦਾ ਨੀਂਹ ਪੱਥਰ ਰੱਖਿਆ।
ਇਸ ਮੌਕੇ ਬੋਲਦਿਆਂ ਐਨਐਚਪੀਸੀ ਦੇ ਸੀਐਮਡੀ ਨੇ ਕਿਹਾ, “ਐਨਐਚਪੀਸੀ ਭਾਰਤ ਦੇ ਪਣ ਬਿਜਲੀ ਵਿਕਾਸ ਲਈ ਮੋਹਰੀ ਸੰਸਥਾ ਹੈ। ਇਸ ਵਿੱਚ ਪਣ ਪ੍ਰਾਜੈਕਟਾਂ ਦੀ ਸਥਾਪਨਾ ਦੇ ਸੰਬੰਧ ਵਿੱਚ ਧਾਰਣਾਤਮਕਤਾ ਤੋਂ ਲੈ ਕੇ ਕਮਿਸ਼ਨ ਤੱਕ ਦੀਆਂ ਸਾਰੀਆਂ ਸਰਗਰਮੀਆਂ ਕਰਨ ਦੀ ਸਮਰੱਥਾ ਹੈ ਅਤੇ ਸੌਰ ਅਤੇ ਹਵਾ ਊਰਜਾ ਦੇ ਖੇਤਰ ਵਿੱਚ ਵੀ ਵਿਭਿੰਨਤਾ ਲਿਆਂਦੀ ਹੈ।” ਸੀਐਮਡੀ ਨੇ ਵਿੱਤੀ ਸਾਲ 2019- 20 ਲਈ ਕਮਿਸ਼ਨ ਬਣਾਉਣ ਤੋਂ ਬਾਅਦ ਬਿਜਲੀ ਉਤਪਾਦਨ ਦੇ ਸਾਰੇ ਅਧਿਕਾਰੀਆਂ ਅਤੇ ਕਰਮਚਾਰੀਆਂ ਨੂੰ ਰਿਕਾਰਡ ਉਤਪਾਦਨ ਲਈ ਵਧਾਈ ਦਿੱਤੀ ਅਤੇ ਭਵਿੱਖ ਲਈ ਸ਼ੁੱਭਕਾਮਨਾਵਾਂ ਵੀ ਦਿੱਤੀਆਂ।
ਇਸ ਮੌਕੇ ਸ਼੍ਰੀ ਰਾਜੇਸ਼ ਸ਼ਰਮਾ ਕਾਰਜਕਾਰੀ ਡਾਇਰੈਕਟਰ, ਖੇਤਰੀ ਦਫਤਰ, ਚੰਡੀਗੜ੍ਹ ਅਤੇ ਸ਼੍ਰੀ ਸੁਰੇਸ਼ ਕੁਮਾਰ ਸ਼ਰਮਾ ਜੀਐਮ , ਤਨਕਪੁਰ ਪਾਵਰ ਸਟੇਸ਼ਨ ਅਤੇ ਹੋਰ ਸੀਨੀਅਰ ਅਧਿਕਾਰੀ ਅਤੇ ਕਰਮਚਾਰੀ ਮੌਜੂਦ ਸਨ। ਸ਼੍ਰੀ ਏ ਕੇ ਸਿੰਘ, ਸੀਐਮਡੀ, ਐਨਐਚਪੀਸੀ ਇਸ ਸਮੇਂ ਐਨਐਚਪੀਸੀ ਦੇ 94.2 ਮੈਗਾਵਾਟ ਦੇ ਤਨਕਪੁਰ ਪਾਵਰ ਸਟੇਸ਼ਨ ਦੇ ਨਿਰੀਖਣ ਦੌਰੇ 'ਤੇ ਹਨ।